New Theatre - Hanes\nHanes y New Theatre\n"God bless this house. May it be the nurse, the feeder And the moulder of the Soul of Cardiff. "\nGeiriau Mr Herbert Beerbohm Tree ar ôl y perfformiad agoriadol ym mis Rhagfyr 1906.\n1825 Theatr gyntaf Caerdydd - mewn llofft stabal!\n1826 Adeiladu'r Old Theatre Royal yn Crockherbtown.\n1877 Yr hen Theatre Royal yn llosgi i'r llawr.\n1878 Theatre Royal 'newydd' yn agor yn Wood Street.\n1898 Robert Redford yn dod yn rheolwr y Theatre Royal.\n1904 Redford yn comisiynu'r penseiri theatrau Runtz a Ford i gynllunio'r New Theatre.\n1906 29 Mawrth: Grace Redford yn gosod carreg sylfaen y New Theatre.\n10 Rhagfyr: llwyfannu'r perfformiad cyntaf -Twelfth Night William Shakespeare - yng nghwmni Mr Herbert Beerbohm Tree, ac yna pantomeim cynta'r theatr, Red Riding Hood.\nDyma ddisgrifiad o'r theatr ar y pryd:\nAdeilad brics a charreg Bath. Seddi ar gyfer 1,570 o bobl. Mae tu blaen yr adeilad yn wynebu'r de-ddwyrain; gyda charreg Bath ar y rhan isaf a dau dŵr ar y brig naill ochr i'r brif fynedfa, sy'n cael eu defnyddio at ddibenion awyru, ac sy'n codi bron i 50 troedfedd uwchlaw'r pafin…\nY tu mewn, mae carpedi chwaethus ar y coridor a'r grisiau, llenni wrth y fynedfa; a chanllawiau pres o boptu. Mae bar salŵn ar bob llawr; a rhai'r cylch a'r seddi blaen wedi'u hardduno'n gain…a dylid cyfeirio'n arbennig at far seddau'r cylch sydd yn union uwchben yr ystafell ymgynnull ac fel honno'n grwn o ran siâp. Yma, ceir murluniau aur a hufen chwaethus dros ben. Mae seddau'r cylch, y gerddorfa a'r balconi oll yn cynnwys seddi melfed rhuddgoch cyfforddus, sy'n plygu...\nDyma un o lwyfannau mwya'r wlad, sy'n mesur 76 troedfedd o led a 54 troedfedd o ddyfnder, a 57 troedfedd o uchder at y pwlïau. Dim ond mewn tair neu bedair o theatrau gorau Llundain y cewch chi lwyfan mwy o faint…Mae'r 17 o ystafelloedd gwisgo yn cynnwys dŵr oer a phoeth, golau trydan, nwy ac ati…\n1907 Y perfformiad cyntaf gan gwmni amatur, The Yeomen of the Guard gan y Cardiff Operatic Society.\n1908 Yr actores enwog Sarah Bernhardt yn cymryd rhan mewn un perfformiad matinée ar 17 Mehefin.\n1912 Aelodau cwmni bale Rwsia yn dawnsio yma, gan gynnwys yr enwog Anna Pavlova. Y criw'n mwynhau cymaint fel eu bod yn dychwelyd i Gaerdydd flwyddyn yn ddiweddarach.\n1913 Ceffylau, camelod o chast o 100 yn camu i'r llwyfan yng nghynhyrchiad Drury Lane o Ben Hur.\n1917 Dangos y ffilm gyntaf yn y New Theatre, sef y ffilm hynod boblogaidd Birth of a Nation gan D W Griffiths - ffilm fud wrth gwrs, ond i gyfeiliant cerddorfa fyw.\n1923 Jelly Roll Morton, y pianydd jazz chwedlonol, yn dod i'r New Theatre.\n1929 Dyfodiad 'ffilmiau llafar' yn arwain at ragor o gystadleuaeth am gynulleidfaoedd.\n1930 Robert Redford yn ymddeol fel rheolwr y theatr.\n1931 Ailwampio adeilad y theatr er mwyn dangos ffilmiau, a'r theatr yn cael ei gosod ar brydlesau amrywiol - fel pictiwrs, theatr gerdd a theatr - tan 1935.\n1935 Prince Littler yn prydlesu'r adeilad, ac yn mynd ati ar y cyd â'i reolwr William Henry Rousseau Youngman, i ddod â bywyd newydd i'r theatr gyda sioe adloniant ddwywaith y noson ac ambell sioe ysblennydd.\nMae'n ailgyflwyno traddodiad y pantomeim, gan ddechrau gydag Aladdin ym 1935, a ddenodd gynulleidfa honedig o 25,000 - diolch yn bennaf i bolisi o drefnu llond bysus i ddod i'r theatr.\n1936 Robert Redford yn marw.\n1939-1945 Y theatr yn cyflogi criw o warchodwyr tân am 2s 6c (12c) y noson yn ystod yr Ail Ryfel Byd. Ni chaewyd drysau'r New Theatre yn ystod y rhyfel, a chafwyd perfformiadau gan sêr fel Vera Lynn a Tommy Handley (o'r gyfres radio hynod boblogaidd ITMA = It's That Man Again!)\nPrince Littler yn cael ei benodi'n Gadeirydd a Rheolwr Gyfarwyddwr Stoll Theatre Corporation.\nCafodd y comedïwr Benny Hill ei arestio wrth berfformio yn Send Him Victorious ym mis Tachwedd 1942. Nid oedd y papurau yn ei alw i'r fyddin wedi ei gyrraedd wrth iddo deithio o amgylch y wlad yn perfformio yn y sioe. Cafodd ei ddal am 4 noson yng Ngorsaf Heddlu Caerdydd cyn cael ei anfon i Farics Lincoln i ddechrau ei wasanaeth.\n1949: Mae un o sêr Hollywood, Peter Lorre, yn ymddangos ar lwyfan am y tro cyntaf ym Mhrydain yn y New Theatre yn darllen The Tell-Tale Heart gan Edgar Allen Poe fel rhan o sioe amrywiol ym mis Gorffennaf.\n1950-1962: Enwogion o Brydain a thramor yn ymddangos ar lwyfan y New Theatre, gan gynnwys Rose Murphy, Billy Daniels, Slim Whitman, Frankie Vaughan ac un o frodorion y ddinas - Shirley Bassey.\n1952 Cenedlaethau o bobl wrth eu boddau gyda sioe Stan Laurel a Oliver Hardy a'u comedi slapstic unigryw, a hwythau bellach dros drigain oed.\n1954 Opera Cenedlaethol Cymru yn mabwysiadu'r New Theatre fel ei gartref newydd.\n1956 Teulu Redford yn cytuno i werthu'r New Theatre i Stoll Theatres Corporation Cyf am £20,000.\nY New Theatre yn llwyfannu'r perfformiad Cymreig cyntaf o Under Milk Wood gan Dylan Thomas.\nDathlu blwyddyn jiwbilî aur y theatr.\n1961 A'r theatr mewn mwy o dwll ariannol, Prince Littler yn cyflwyno cais cynllunio i Gyngor Dinas Caerdydd, er mwyn dymchwel y theatr a chodi swyddfeydd yn ei lle. Bu gwrthwynebiad mawr i hyn, yn enwedig gan grŵp 'Theatre Now', sy'n cynnwys sawl actor o Gymru.\nY cyngor yn gwrthod cynlluniau Littler, ond mae'n apelio - hyn yn methu, ond Syr Derek Walker Smith AS (ar ran Stoll Corporation) yn awgrymu bod cyngor y ddinas yn mynd ati i brynu'r theatr.\nYn y cyfamser, y cyngor yn cael ei annog i gyhoeddi gorchymyn i atal y theatr rhag cael ei defnyddio fel unrhyw beth arall ond theatr.\nYm mis Medi, Littler yn derbyn cynnig am y theatr gan Mecca Cyf.\n1963 Cyngor Sir Caerdydd yn trafod prydlesu'r adeilad am saith mlynedd, ar rent o £5,750 y flwyddyn. Ffurfio Ymddiriedolaeth y New Theatre dan gadeiryddiaeth Syr James Collins, i reoli'r theatr.\n23 Medi: Y New Theatre yn ailagor gyda Chwmni Opera Cymru.\n1963-1966 Rhaglen safonol dros ben, gan gynnwys dau ymweliad gan y National Theatre, tymhorau o glasuron gan y Royal Ballet a'r Festival Ballet, perfformiad D'Oyly Carte o operetas Gilbert a Sullivan, première byd-eang o The Homecoming gan Harold Pinter, sioeau adloniant gyda Tommy Cooper, cyngherddau pop yn cynnwys Tom Jones, a'r pantomeim wrth gwrs.\n1965 Sefydlu'r Cardiff New Theatre Society er mwyn sbarduno diddordeb pobl yn y theatr a chynyddu nifer y mynychwyr rheolaidd o bob oed a chefndir.\n1966 Penodi Cyngor Rheoli Ymddiriedolaeth y Theatr am dair blynedd, gan gynnwys cynrychiolaeth o aelodau o gyngor y ddinas ac o wahanol elfennau o fywyd diwylliannol Cymru.\n1969 Ar ôl chwe blynedd o weithgareddau llwyddiannus, Cyngor Dinas Caerdydd yn prynu'r theatr a'i rhoi yn nwylo'r Ymddiriedolaeth. Mae'n costio £104,000 i'w phrynu, gan gynnwys £40,000 o gymhorthdal gan Gyngor y Celfyddydau ar yr amod fod £100,000 yn cael ei wario ar adnewyddu a moderneiddio'r theatr. Y Swyddfa Gymreig hefyd yn darparu benthyciad o £64,000.\nGŵr ifanc 24 oed o'r enw Martin Williams yn dod yn Weinyddwr y Theatr.\n1970 Cau'r theatr ym mis Gorffennaf ar gyfer gwaith adnewyddu, gan gynnwys gosod system awyru, adeiladu pwll cerddorfa newydd, gosod seddi newydd ledled yr awditoriwm, moderneiddio'r ystafelloedd gwisgo a system oleuo newydd. Bellach, dyma un o'r theatrau â'r adnoddau gorau y tu allan i Lundain.\n1971 13 Medi: Y theatr yn ailagor gyda chynhyrchiad Opera Cenedlaethol Cymru o Falstaff gan Verdi.\n1972-3 Cyfrifon y theatr yn dangos bod y dyledion bron wedi'u haneru.\n1976 Y gweinyddwr Martin Williams yn cyfarwyddo cynhyrchiad mewnol o Toad of Toad Hall gyda llawer o actorion o Gymru, gan gynnwys y comedïwr Howell Evans yn y brif ran.\nGosod llwyfan newydd ym mis Awst.\n1977 Marwolaeth drasig a chynamserol Martin Williams yn 32 oed; penodi Peter Lea fel olynydd iddo.\n1982 Agor chwaer-ganolfan y New Theatre. Neuadd Dewi Sant yn prysur ennill ei lle fel un o'r neuaddau cyngerdd gorau yn Ewrop, gan ategu arlwy'r New Theatre ac yn cynnal y cyngherddau symffoni a'r sioeau un noson.\nAr y cyfan, fodd bynnag, cyfnod o lanw a thrai oedd dechrau'r 1980au i'r New Theatre, gan adlewyrchu cyflwr economaidd y wlad ar y pryd a'r prinder dramâu o safon. Rhai o uchafbwyntiau'r cyfnod oedd Rattle of a Simple Man (John Alderton a Pauline Collins), Deathtrap(Gordon Jackson), A Coat of Varnish (Peter Barkworth ac Anthony Quayle), Quartermaine's Terms (Michael Williams), Barefoot in the Park (Peter Davison a Sandra Dickinson), Amadeus(Keith Michell) a Children of a Lesser God (Elizabeth Quinn).\n1985 Judi Richards yn cael ei phenodi'n Rheolwr Gyfarwyddwr y New Theatre. Mae ganddi gysylltiadau hir a balch gyda'r lle - gan i'w thaid helpu i adeiladu'r theatr wreiddiol!\n1986 Perfformiad cyntaf o Otello Verdi gan Gwmni Opera Cymru, sydd hefyd yn perfformio Cyfres y Fodrwy (Ring Cycle) Wagner yn ei chyfanrwydd am y tro cyntaf yng Nghymru.\nCyngor Dinas Caerdydd yn cymryd yr awenau'n llwyr, ac yn cyhoeddi cynllun o waith trwsio mawr.\n1987/88 Y theatr ar gau am 12 mis wrth gael ei hadnewyddu.\n1988 Cwmni Theatr Clwyd yn cyflwyno A Chorus of Disapproval gan Alan Ayckbourn.\nCynhyrchiad teithiol Peter Hall Company o Orpheus Descending gyda Vanessa Redgrave; cyn symud ymlaen i'r West End a Broadway.\n1989 Perfformiad cyntaf Evita yng Nghymru.\n1990 Richard Harris yn ymddangos yn Henri IV gan Pirandello.\nTime and the Conways gan J B Priestley yn cynnwys actorion fel Joan Plowright, Julie Kate a Tamsin Olivier, wedi'u cyfarwyddo gan Richard Olivier.\nCynhyrchiad y National Theatre o Richard III yn cynnwys Ian McKellen (a welwyd yma fel Edward II a Richard II ym 1969, a Hamlet ym 1971).\n1991 An Evening With Peter Ustinov wedi gwerthu'n llwyr am wythnos gyfan.\n1993 Marti Caine yn dychwelyd i'r llwyfan ym mhantomeim Snow White eleni.\n1994 Anthony Hopkins yn serennu yn fersiwn Cwmni Theatr Clwyd o August, addasiad o Uncle Vanya gan Chekov, sydd hefyd yn cynnwys Leslie Philips a merch Richard Burton, Kate.\n1995 Vanessa Redgrave yn dychwelyd i Gaerdydd yn Antony and Cleopatra gan Shakespeare.\n1996 Tymor i ddathlu hanner canmlwyddiant Cwmni Opera Cymru.\nCynhyrchiad arbennig i ddathlu pen-blwydd y New Theatre yn 90 oed yw Marlene gyda Siân Philips (bu Dietrich ei hun yma ym 1973).\n1997 Cynhyrchiad clodwiw'r National Theatre o Cardiff East gan y dramodydd lleol Peter Gill - yr unig berfformiad y tu allan i Lundain.\nA Delicate Balance gan Edward Albee, gyda Maggie Smith (wyneb cyfarwydd arall a chwaraeodd ran Desdemona gyda Laurence Olivier fel Othello ar ddiwedd y 1960au).\n1998 Digwyddiad cyntaf 'Youth Dance Summer School' yn rhoi cyfle i bobl ifanc y de gydweithio â dawnswyr proffesiynol am wythnos, cyn perfformio eu cynhyrchiad eu hunain. Mae'r prosiect addysg allanol hwn yn dal ar waith heddiw.\nRobert Lindsay yw Richard III yng nghynhyrchiad teithiol yr RSC.\n1999 Penodi Susan Lewis yn rheolwraig y New Theatre.\n2000 Clwyd Theatr Cymru yn cyflwyno addasiad llwyfan o drioleg grymus y nofelydd Alexander Cordell, ac yn perfformio'r tair drama ar yr un diwrnod.\nPremière Cymru o Art gan Yasmina Reza gyda Nigel Havers, Barry Foster a Roger Lloyd-Pack.\nCynnal cystadleuaeth 'BBC Radio 2 Voice of Musical Theatre Competition' yma am y tro cyntaf. Yr enillydd yw Laura Michelle Kelly, a aeth ymlaen i serennu yn sioe gerdd Mary Poppins yn y West End.\n2001 Y National Theatre yn llwyddo i godi gwrychyn gyda'u cynhyrchiad dadleuol Mother Clapp's Molly House.\n2002 Julie Goodyear yn ymddangos yn La Cage aux folles, ac yn cyhoeddi ei bwriad i ailymuno â Coronation Street.\nLansio gwefan y theatr am y tro cyntaf.\nThe Play What I Wrote, gyda'r cast gwreiddiol, yn dod i Gaerdydd cyn codi pac am Broadway - a'r actor gwadd yw Charles Dance.\nY New Theatre yn rhan o ŵyl Ryngwladol Theatr Gerdd Caerdydd am y tro cyntaf .\n2003 Cystadleuaeth BBC Canwr y Byd yn dod i'r New Theatre.\nCwmni Theatr Cymru yn cyflwyno'u cynhyrchiad agoriadol o Under Milk Wood, gyda Matthew Rhys.\nDechrau gwerthu tocynnau'r theatr ar y we am y tro cyntaf.\n2004 Canolfan Mileniwm Cymru yn agor ei drysau. Ymddangosiad olaf Cwmni Opera Cymru yma cyn symud i'w cartref newydd yng Nghanolfan y Mileniwm - bron i 50 mlynedd ers ymddangosiad cynta'r cwmni yn y New Theatre.\nCwmni Theatr Cymru yn perfformio tair o ddramâu Shakespeare mewn un diwrnod ar ddiwrnod ola'r daith.\nY New Theatre yn dal i fynd o nerth i nerth, gyda chynulleidfaoedd mwy nag erioed.\nChristopher Eccleston a Billie Piper, ynghyd â Simon Callow fel Charles Dickens, yn ffilmio rhan o bennod Doctor Who, The Unquiet Dead, yn y New Theatre (darlledwyd yng ngwanwyn 2005).\n2005 A Man for All Seasons gan Robert Bolt, yn cynnwys Martin Shaw, yn dod i'r New Theatre cyn mynd ymlaen i'r West End.\nCwmni Theatr Cymru yn cyflwyno Hamlet, gyda fersiwn Cymraeg ohono ar rai nosweithiau.\n2006 Gwaith adnewyddu mawr ar du allan yr adeilad yn barod ar gyfer dathlu canmlwyddiant y New Theatre ym mis Rhagfyr.\nPremière Caerdydd o sioe gerdd CATS yn para am 4 wythnos dros yr haf.\nPantomeim Jack & the Beanstalk yn llwyddiant ysgubol, gyda John Barrowman (Doctor Who, Torchwood)\n2007 Galw mawr am docynnau ar gyfer fersiwn cwmni theatr Orbit o High School Musical\nSeren Dallas, Linda Gray, yn ymddangos yn Terms of Endearment\nWarren Mitchell yn y ddrama gomedi dwymgalon, Visiting Mr Green\n2008 Tommy Steele yn actio'r brif ran am bythefnos yn y sioe gerdd ysblennydd, Doctor Dolittle\nY rociwr enwog Brian May o'r grŵp Queen yn gwneud ymddangosiad annisgwyl yn Hello, Dolly! ar 21 Mehefin\n2009 Cynnal clyweliadau Caerdydd ar gyfer Britain's Got Talent yn y New Theatre.\nPob tocyn wedi'i werthu wrth i gast gwreiddiol Calendar Girls ymddangos am wythnos ym mis Mawrth cyn yr agoriad hirddisgwyliedig yn y West End.\nRobert Redford, ŵyr sylfaenydd y theatr, yn dod i weld Singin' in the Rain ym mis Mawrth. Mae hefyd yn rhoi archif ei deulu o doriadau papur newydd a phosteri o 1906 - 1935 i'r theatr.\nTorri pob record yn y Swyddfa Docynnau wrth i John Barrowman ddychwelyd ar gyfer y pantomeim Robin Hood.\n2010 Ym mis Mai, mae National Theatre Wales yn cyflwyno drama hir gyntaf John Osborne, The Devil Inside Him, yn ei chyfanrwydd am y tro cyntaf erioed.\nYm mis Hydref, cynhaliwyd cyngerdd arbennig am un noson yn unig i gofio'r diweddar Olive Guppy. Ymddangosodd yr Olivettes mewn 30 a mwy o bantomeimiau.\nY sioe gerdd Scrooge gyda Tommy Steele yw'r sioe gerdd sydd wedi sicrhau'r incwm mwyaf erioed dros gyfnod o bythefnos yn y New Theatre.\n2011 Mae Susan Lewis yn rhoi'r gorau i'w gwaith fel Rheolwr y Theatr ym mis Ionawr ar ôl 12 mlynedd yn y swydd.\nLansio ymgyrch i godi arian ar gyfer seddi newydd yn y Cylch Uchaf.\nTracie Bennett yn chwarae rhan Judy Garland yn End of the Rainbow, rhwng ymddangosiadau yn y West Enda Broadway.\n2012 On Golden Pond gyda Stefanie Powers, seren Hollywood\nY theatr yn cau am 14 wythnos er mwyn gosod seddi'r Cylch Uchaf, lifft i gwsmeriaid ac ailbeintio'r awditoriwm\nCwmni theatr Shakespeare's Globe yn ymddangos yn y New Theatre am y tro cyntaf erioed, gyda fersiwn wefreiddiol o Henry V\nBwrlwm mawr ym mis Hydref, gyda phob tocyn wedi'i werthu ar gyfer 9 perfformiad o The Mousetrap fel rhan o'r daith gyntaf erioed o amgylch y DU.\n2013 Perfformiad a hanner gan Emi Wokoma fel Tina Turner yn Soul Sister\nCroesawu Flavia a Vincent, sêr 'Strictly', yma am y tro cyntaf\nFelicity Kendall a Simon Callow yn rhannu'r llwyfan ar gyfer Chin-Chin\n2014 Perfformiad o'r Full Monty cyn iddo fynd ymlaen i'r West End\nWarwick Davis yn dod â'i gwmni Reduced Height Theatre Company yma mewn cynhyrchiad o See How They Run\nDawn French yn serennu mewn sioe-un-fenyw, Thirty Million Minutes\n2015 Syr Bruce Forsyth, seren o fyd adloniant, yn dychwelyd ar ôl 50 mlynedd a mwy\nLorna Luft yn ymddangos yn The Songbook of Judy Garland, sioe deyrnged i'w mam.\nWedi llwyddiant ysgubol Cinderella, pantomeim 2014-15, fe gymrodd y New Theatre y cam anarferol o ddenu 6 aelod o'r cast yn ôl ar gyfer sioe Aladdin 2015-16 - sef Linda Lusardi, Mike Doyle, Gareth Thomas, Andy Jones, Sam Kane a Holly Bluett.\n2016 Mae Owen Teale a Damien Malony yn ymuno â Syr Ian McKellan a Syr Patrick Stewart yn No Man's Land gan Harold Pinter cyn i'r cynhyrchiad ei throi hi am y West End. Cafodd dderbyniad gwresog tu hwnt.\nMae'r Rocky Horror Show yn ymddangos ddwywaith yn ystod y flwyddyn yn sgil galw mawr.\nDavid Hasselhoff yw seren y sioe fel Captain Hook ym mhantomeim Peter Pan.


Dosbarth Awel, Blwyddyn 3 a 4 Ysgol Llandygai Bangor\nDOSBARTH AWEL - Blwyddyn 3 a 4\nMrs Emma V Davies - Athrawes Ddosbarth / Dirprwy Bennaeth\nCroeso i dudalen dosbarth Awel, dosbarth ar gyfer disgyblion blynyddoedd 3 a 4. Ein thema ni tymor yma yw ‘Ni Ein Hunain’.\nRydym wedi bod yn darllen y llyfr ‘Nainosor’ yn ystod yr hanner tymor gyntaf. Bu’r disgyblion yn brysur yn llunio holiadur i osod fel gwaith cartref i’w hunain er mwyn holi cyfres o gwestiynau i Nain. Yn dilyn hyn, aethant ati i ysgrifennu portread o’u neiniau. Cafwyd gwaith llawn disgrifiadau, cymariaethau a geiriau gwefreiddiol!\nMae’r plant wedi bod yn brysur yn astudio Portreadau amrywiol fel rhan o’n gwaith celf y tymor yma. Cafwyd llawer o hwyl yn gwehyddu papur lluniau lliw ohonyn nhw eu hunain gyda lluniau du a gwyn o’u hunain.\nYn dilyn hyn, fel un ffocws o’n gwersi AbaCh y tymor yma, ‘dathlu gwahaniaethau ein gilydd’, cawsom brynhawn yn trafod ac yn arddangos ‘Yr hyn sy’n arbennig amdana i yw...’. Datblygwyd ymwybyddiaeth y disgyblion o swigod siarad ag aethant ati i gofnodi’r hyn sy’n arbennig amdanyn nhw’u hunain yn y swigod.\nBydd y plant yn symud ymlaen rŵan i edrych ar bortreadau abstract Paul Klee drwy arbrofi gyda phasteli olew!\nCawsom ymweliad gan Mared o Bontio ar gychwyn y tymor er mwyn datblygu ymwybyddiaeth y disgyblion o’u synhwyrau a’u teimladau. Cawsom fore difyr yn ymateb i gerddoriaeth o bob genre a chael cyfle i ddawnsio a mynegi ein teimladau drwy gerddoriaeth! Diolch Mared, cafodd y disgyblion modd i fyw!\nFel rhan o’n thema Gwyddoniaeth y tymor yma, rydym wedi bod yn edrych ar y corff; yn benodol y sgerbwd a’r organau. Aeth y disgyblion yna ati i ymchwilio i’r cwestiwn - ‘Oes gan y plentyn talaf, y breichiau hiraf?’ Gweler isod y plant yn mesur mewn centimedrau ac yn bwydo eu gwaith i mewn i J2Data. Aeth y disgyblion yna ati i lunio casgliad syml o’u darganfyddiadau a defnyddio’r lindysyn i feddwl sut maen nhw wedi llwyddo i ddysgu!\nCafodd y disgyblion brynhawn o hwyl yn gwylio’r sioe ‘Trefi Taclus’. Bu’m wrthi’n dysgu’r caneuon er mwyn ymuno mewn yn y sioe ac yn cael llu o hwyl yn dawnsio i gyfleu’r neges - Arbed, Ailddefnyddio, Ailgylchu!\nFel rhan o ddathlu diwrnod T.Llew Jones, aethom ati i astudio’i gerdd ‘Noson Tân Gwyllt’. Cafodd y disgyblion yna ysbrydoliaeth i lunio darn o gelf!\nO fewn y dosbarth, mae gennyn ni ardal fyfyrio. Mae’r plant yn cael mynd yno i feddwl neu ddarllen straeon o’r Beibl neu i ddarllen straeon amrywiol am deimladau'r tymor yma; sy’n cyd-fynd gyda’n thema! Mae’r plant hefyd yn mwynhau sesiwn fyfyrio tawel gyda cherddoriaeth i gloi ein gwersi addysg Gorfforol yn wythnosol!


*Swydd Newydd* Ysgogwr y Gymraeg - Cyngor Celfyddydau Cymru\nYsgogwr y Gymraeg\nMae Ysgogwr y Gymraeg yn rôl newydd; crëwyd i gynorthwyo sector y celfyddydau i ddatblygu gweithredoedd i hyrwyddo defnydd y Gymraeg yn eu gwaith a datblygu dulliau dychmygus ac atyniadol i....\nCyflog: Cyflog cychwynnol o £37,957\nDyddiad Cau: 06/07/2021 (17 diwrnod)\nFel arfer gellir lleoli’r rôl hon yn unrhyw un o swyddfeydd Cyngor Celfyddydau Cymru (Bae Caerdydd, Caerfyrddin, Bae Colwyn). Rydym yn gweithio o gartref ar hyn o bryd.\nCyfnod penodol, cytundeb 3 mlynedd\nGradd D: Cyflog cychwynnol o £37,957\nLleoliad: Fel arfer gellir lleoli’r rôl hon yn unrhyw un o swyddfeydd Cyngor Celfyddydau Cymru (Bae Caerdydd, Caerfyrddin, Bae Colwyn). Rydym yn gweithio o gartref ar hyn o bryd.\nAm Ysgogwr y Gymraeg\nMae Ysgogwr y Gymraeg yn rôl newydd; crëwyd i gynorthwyo sector y celfyddydau i ddatblygu gweithredoedd i hyrwyddo defnydd y Gymraeg yn eu gwaith a datblygu dulliau dychmygus ac atyniadol i gynorthwyo Cyngor y Celfyddydau a rhanddeiliaid allweddol i feddwl a gweithredu’n wahanol mewn perthynas ag agenda’r Gymraeg. Bydd Ysgogwr y Gymraeg yn gweithio mewn partneriaeth â Chyngor y Celfyddydau, ei staff, a’i rhanddeiliaid allweddol i gysylltu’r sector datblygu iaith Gymraeg a sector y celfyddydau i gyflawni ein huchelgeisiau ar y cyd mewn perthynas â’r iaith Gymraeg.\n“Dwi’n teimlo braint enfawr i allu cyfrannu tuag at ddyfodol creadigol Cymru. Trwy drafod a datblygu syniadau a phartneriaethau efo artistiaid a sefydliadau dwi’n gallu gweld yn ddi-oed sut mae fy nghyfraniad i tuag at ein strategaethau yn helpu cymunedau ledled y wlad cymryd camau positif ac adeiladol i drawsnewid bywyd cyhoeddus creadigol.” Henry, Swyddog Datblygu\nYn gyntaf oll, bydd gennych wybodaeth a brwdfrydedd dros y Gymraeg. Byddwch yn gallu meddwl yn greadigol ac yn ddychmygus wrth ddatblygu dulliau newydd a ffyrdd o sicrhau newid mewn perthynas â defnyddio’r Gymraeg, a byddwch yn gallu ysbrydoli pobl i gofleidio’r Gymraeg trwy fod yn eiriolwr atyniadol a chalonogol.\nRydym yn gweithio yn Gymraeg a Saesneg. Oherwydd natur y rôl benodol hon, mae rhuglder yn y Gymraeg (yn ysgrifenedig ac ar lafar) hyd at Lefel 3 o leiaf yn hanfodol ar gyfer y rôl. Gallwn eich cefnogi chi i ddatblygu a gwella’ch sgiliau iaith ymhellach ac i gynyddu eich hyder wrth siarad ac ysgrifennu yn Gymraeg.\nDyddiad cau: 12:00 canol dydd, dydd Mawrth 6 Gorffennaf 2021\nCyfweliadau (dros fideo): Yr wythnos o 19 Gorffennaf 2021\nMae ein buddion yn cynnwys oriau/gwaith hyblyg, gwyliau hael a chynllun pensiwn.\nGweithredwn Bolisi Cyfle Cyfartal ar recriwtio a chroesawn geisiadau gan bob adran o’r gymuned yn y Gymraeg neu Saesneg. Ond, mae unigolion yn amrywiol yn ethnig ac yn ddiwylliannol, anabl, a thrawsryweddol wedi’u tangynrychioli yng ngweithlu’r Cyngor Celfyddydau ac o’r herwydd byddem yn annog ceisiadau gan ymgeiswyr o’r grwpiau hyn sydd heb gynrychiolaeth ddigonol.\nBydd Cyngor y Celfyddydau yn darparu cefnogaeth i sicrhau eich bod yn teimlo’n gyffyrddus yn camu i mewn i’r sefydliad, y math a all fod yn newydd neu’n anghyfarwydd i chi, fel y gallwch deimlo’ch gorau yn y gwaith. Bydd mentora neu hyfforddiant hefyd yn cael ei ddarparu yn ystod y cyfnod ymsefydlu, os bydd angen.


Eich fflat nefol? - Eglwys Dduw ledled y byd y Swistir\nErthygl > Y dyfodol > Eich fflat nefol?\nYdych chi'n aros am eich fflat nefol?\nY noson cyn ei farwolaeth, eisteddodd Iesu gyda'i ddisgyblion yn neuadd y sacrament. Cafodd y disgyblion eu syfrdanu gan yr hyn a welsant ac a glywsant. Golchodd Iesu eu traed, cyhoeddi bod bradwr yn eu plith, a datgan y byddai Pedr yn ei fradychu nid dim ond unwaith ond tair gwaith. Allwch chi ddychmygu beth wnaethon nhw ei ateb? «Ni all hyn fod y Meseia. Mae'n siarad am ddioddefaint, brad a marwolaeth. Ac roeddem yn meddwl mai ef oedd arloeswr teyrnas newydd ac y byddem yn llywodraethu gydag ef! » Dryswch, anobaith, ofn - emosiynau rydyn ni'n rhy gyfarwydd â nhw. Disgwyliadau siomedig. Ac fe wrthwynebodd Iesu hyn i gyd: «Peidiwch â phoeni! Ymddiried ynof! » Roedd am adeiladu ei ddisgyblion yn feddyliol yn wyneb y senario arswyd sydd ar ddod a pharhaodd: "Mae yna lawer o fflatiau yn nhŷ fy nhad".\nYn anffodus, mae gormod o bobl yn dychmygu Duw fel rhywle yn y nefoedd fel person sengl yn ein gwylio o bell. Mae'r geiriau ymddangosiadol ddibwys "i mi" ac "at" yn adlewyrchu agwedd hollol wahanol ar y bod dwyfol. Mae'n ymwneud â chyfranogiad ac agosatrwydd. Mae'n berthynas wyneb yn wyneb. Mae'n ddwfn ac yn agos atoch. Ond beth sydd a wnelo hynny â chi a fi heddiw? Cyn imi ateb y cwestiwn hwnnw, gadewch imi adolygu'r deml yn fyr.\nPa syniadau ydych chi'n eu cysylltu â chartref da? Efallai: heddwch, pwyll, llawenydd, amddiffyniad, cyfarwyddyd, maddeuant, rhagofal, cariad diamod, derbyn a gobaith, i enwi ond ychydig. Fodd bynnag, daeth Iesu nid yn unig i'r ddaear i gymryd marwolaeth atoning, ond hefyd i rannu'r holl syniadau hyn sy'n gysylltiedig â chartref da ac i adael inni brofi'r bywyd a rannodd ef a'i dad gydag ef Yr Ysbryd Glân sy'n arwain.\nYdych chi mewn sefyllfa anodd, ddigalon, ddigalon ar hyn o bryd? Sicrhewch: Cyfeirir geiriau cysur Iesu atoch. Yn union fel yr oedd unwaith eisiau annog, annog a chryfhau ei ddisgyblion, mae'n gwneud yr un peth â chi: «Peidiwch â phoeni! Ymddiried ynof! » Peidiwch â gadael i'ch pryderon eich digalonni, ond dibynnu ar Iesu a meddwl am yr hyn y mae'n ei ddweud - a'r hyn y mae'n ei adael heb ei dalu -! Nid yw'n dweud bod yn rhaid iddynt fod yn ddewr a bydd popeth yn troi allan i'r dde. Nid yw'n gwarantu pedwar cam i chi i hapusrwydd a ffyniant. Nid yw'n addo y bydd yn rhoi cartref i chi yn y nefoedd na allwch ei gymryd dim ond pan fyddwch wedi marw - ac felly mae'n werth eich holl ddioddefaint. Yn hytrach, mae’n ei gwneud yn glir iddo ddioddef marwolaeth y groes i ymgymryd â’n holl bechodau, eu hoelio i’r groes ag ef ei hun, fel y dylid rhyddhau popeth a all ein gwahanu oddi wrth Dduw a bywyd yn ei dŷ.\nOnd nid dyna'r cyfan. Rydych chi'n ymwneud yn gariadus â bywyd buddugoliaethus Duw fel y gallwch chi rannu wyneb yn wyneb mewn cymundeb agos â'r Tad, y Mab a'r Ysbryd Glân - ym mywyd Duw. Mae am i chi fod yn rhan ohono a phopeth y mae'n sefyll amdano nawr. Dywed: "Fe wnes i eich creu chi er mwyn i chi allu byw yn fy nhŷ."\nDad i bawb, rydyn ni'n cynnig ein diolch a'n canmoliaeth i chi, a ddaeth i'n cyfarfod yn eich mab pan oedden ni'n dal ar wahân i chi ac yn dod â ni adref! Mewn marwolaeth ac mewn bywyd cyhoeddodd eich cariad tuag atom, rhoddodd ras inni ac agorodd y drws i ogoniant inni. Boed i ni sy'n rhannu yng nghorff Crist hefyd arwain ei fywyd atgyfodedig; yr ydym ni sy'n yfed o'i gwpan yn cyflawni bywydau eraill; yr ydym ni sydd wedi ein goleuo gan yr Ysbryd Glân yn olau i'r byd. Cadwch ni yn y gobaith eich bod chi wedi addo i ni, y byddwn ni a'n holl blant yn rhydd ac y gall yr holl ddaear ganmol eich enw - trwy Grist ein Harglwydd. Amen


Fall 2018: Tueddiadau Wythnos Ffasiwn Milan | Dynion chwaethus\nMae priflythrennau ffasiwn yn parhau i gyflenwi tueddiadau inni ar gyfer cwymp 2018. Y ddinas sydd bellach yn gorfod ynganu ei hun ar ffasiwn dynion ar gyfer hydref / gaeaf 2018-2019 yw Milan.\nDyma'r rhain tueddiadau y mae diwydiant mawreddog yr Eidal wedi'u lansio i'r byd o Wythnos Ffasiwn Milan:\n4 Sneakers cadarn\nMae Milan yn cefnogi dychwelyd y tei fel rhan hanfodol o ddillad dynion. Eang (Marni), tenau (Prada) a hyd yn oed dwbl (Ermenegildo Zegna)… Mae tai Eidalaidd o blaid yr affeithiwr hwn ar gyfer hydref / gaeaf 2018-2019. O'i ran ef, mae Giorgio Armani yn ei ddefnyddio i ddod â'i edrychiadau proffesiynol impeccable i ben.\nGyda chaniatâd printiau blodau a geometrig lliwgar MSGM a Prada, gosodir y lluniau yn yr adran o'r patrymau. Gyda Versace, Fendi, Etro a Dsquared2 (mewn cariad â ffasiwn orllewinol) ymhlith prif beiriannau'r duedd hon.\nDenim, pants cargo, siwmperi, esgidiau garw ... Fel yn Llundain, mae'r casgliadau a gyflwynir ym Milan yn tanio iwtilitariaeth a gwrywdod.\nCwymp MSGM / gaeaf 2018-2019\nMae Milan yn cofleidio gwadnau maxi (y duedd allweddol mewn esgidiau athletaidd eleni). Ac mae'n gwneud hynny trwy amrywiaeth o arddulliau, ond gydag a predilection nodedig ar gyfer lliw gwyn glân.\nLlwybr llawn i'r erthygl: Dynion chwaethus » Ffasiwn » Pedwar tuedd Milan ar gyfer cwymp 2018


Byw yng Ngogledd Cymru\nYn mwynhau gwyliau carafán teulu ym Mhwllheli\nO le rydych yn dod yn wreiddiol?\nRwyf bob amser wedi byw yng Ngogledd Cymru.\nBeth yr ydych yn ei garu am yr ardal?\nMae’r rhan fwyaf o'm teulu yn byw ac yn gweithio yng Ngogledd Cymru. Dyma'r ardal lle cefais fy magu ac rwyf wedi byw yma am y rhan fwyaf o'm bywyd.\nBeth fyddwch chi a’ch teulu yn mwynhau ei wneud yn eich amser rhydd yng Ngogledd Cymru?\nYn fy amser rhydd, rwy’n mwynhau treulio amser â’m teulu – rydym yn tueddu teithio i lawr i’n carafán ym Mhwllheli yn aml yn ystod misoedd yr haf sy'n ddelfrydol oherwydd bod gennyf frawd a chwaer iau sy'n wirioneddol wrth eu boddau yno. Hefyd rwy’n mwynhau ymweld â llefydd gwahanol, â golygfeydd hardd, yng Ngogledd Cymru â’m ffrindiau.\nBeth ydych chi'n ei hoffi orau am weithio i’r Bwrdd Iechyd yma yng Ngogledd Cymru?\nRwy’n mwynhau gweithio i’m Bwrdd Iechyd lleol oherwydd ei fod yn agos at fy nghartref, felly, nid oes yn rhaid i mi deithio pellteroedd maith i'r gwaith bob dydd ac yn ôl. Rwyf hefyd yn hoffi eich bod yn gallu datblygu a gwneud cynnydd o fewn gyrfa sy'n helpu ein cymunedau lleol - nid yn unig hynny, ond mae’r bwrdd iechyd hefyd yn edrych ar ôl ei staff ac yn helpu pobl i wireddu eu potensial llawn trwy annog gwelliant parhaus, datblygu sy’n gysylltiedig â gwaith a datblygiad personol. Mae'r bwrdd iechyd yn cynnig llawer o gymorth i’w staff a'r gymuned.\nBeth y mae diwrnod gwaith nodweddiadol yn ei olygu?\nMae fy nghyfrifoldebau o ddydd i ddydd yn cynnwys:\nRheoli mewnflwch Cymorth Moodle BIPBC, delio ag ymholiadau amrywiol oddi wrth staff ynglŷn ag e-ddysgu, cyfrifon e-ddysgu ac ati.\nRheoli rhaglen Rheolwr Ward Generation 2015.\nSicrhau bod unrhyw hysbysebion hyfforddiant newydd yn cael eu llwytho ar dudalen Facebook Grŵp Hyfforddiant ABH ac ar dudalen Facebook Nyrsys Banc BIPBC i bob aelod o staff weld.\nTynnu adroddiadau misol sy’n rhestru enwau aelodau o staff sydd wedi cwblhau cyrsiau e-Ddysgu penodol.\nHelpu fy nhîm (Grŵp Hyfforddiant ABH) gyda dyletswyddau o ddydd i ddydd fel y mewnflwch hyfforddiant, mewnbynnu rhestrau presenoldeb ac ati.\nPa ddatblygiad a chymorth ydych wedi’i dderbyn?\nYn ystod fy amser yn gweithio i BIPBC, mae’r gefnogaeth a gefais wedi bod yn anhygoel. Dechreuais mewn swydd yn 2014 fel Gweinyddwr Hyfforddiant dan Hyfforddiant a oedd yn swydd brentisiaeth – roedd hon yn swydd ddwy flynedd. Yn ystod fy amser fel Hyfforddai, ymgymerais â chwrs NVQ Lefel 2 mewn gwasanaeth i gwsmeriaid. Bob ychydig o wythnosau buaswn yn cyfarfod â’m hasesydd NVQ y mae Coleg Llandrillo wedi’i anfon i fonitro fy nghynnydd wrth i mi gwblhau’r NVQ, a hefyd i osod gwaith newydd a darparu cymorth ar gyfer meysydd lle nad oeddwn yn rhy siŵr, neu nid oeddwn yn eu deall yn llawn. Caniataodd fy rheolwr 'amser gwarchodedig' i mi i sicrhau fy mod ar darged i gwblhau fy NVQ. Yn ogystal â’r NVQ, teimlais swm anhygoel o gefnogaeth gan fy nhîm, sy'n gwneud i mi deimlo'n gyfforddus i ofyn cwestiynau pan fydd angen ac maent hefyd yn cynnig cymorth ar adegau lle efallai nad oeddwn yn gwybod bod ei angen. Rwyf wedi gallu mynychu a helpu i gynnal cynadleddau ar gyfer aelodau gweithredol o staff a gwahanol grwpiau o staff. Rwyf wedi canfod bod fy lefelau hyder wedi cynyddu’n fawr ers gweithio yn BIPBC.\nAr ddiwedd fy mhrentisiaeth ddwy flynedd, â chymorth fy nhîm, sicrheais swydd amser llawn parhaol, fel Gweinyddwr Hyfforddiant yn y Tîm Hyfforddi. Bellach, bron dair blynedd ar ôl cychwyn fel Hyfforddai, rwyf bellach wedi cael dyrchafiad i Hwylusydd Moderneiddio Dysgu, ac rwy’n edrych ymlaen at weld beth ddaw yn y dyfodol yn BIPBC.\nBeth yw'r 3 phrif beth sy’n gwneud eich swydd mor arbennig?\nCanolbwyntio ar Gwsmeriaid / Staff – Rydym bob amser yn gweithio i fodloni a rhagori ar ddisgwyliadau cwsmeriaid a staff yn ddyddiol.\nYmgysylltu – Mae ein tîm yn mynychu ac yn cynnal digwyddiadau amrywiol ar gyfer staff mewnol/allanol a’r cyhoedd, yn rheolaidd, sy’n helpu i hyrwyddo BIPBC mewn modd cadarnhaol a dyrchafol.\nEffeithiol o ran amser – Fel tîm, rydym bob amser yn gweithio’n unol ag amserlenni a fframiau amser i ddarparu'r gwasanaeth gorau posibl y gallwn.


Cynnal a Gwella Dysgu Digidol ledled Cymru\nHafan Newyddion a Digwyddiadau Y Blog Cynnal a Gwella Dysgu Digidol ledled Cymru\nYr Athro Claire Taylor\nDirprwy Is-Ganghellor ac Athro Addysg ym Mhrifysgol Glyndŵr Wrecsam\nArweinydd Prosiect Cydweithredol Cronfa Buddsoddiad ac Adferiad AU (HEIRF) y Rhwydwaith Dysgu ac Addysgu (LTN): Cynnal a Gwella Dysgu Digidol ledled Cymru\nYn ei rôl fel Dirprwy Is-Ganghellor ac Athro Addysg ym Mhrifysgol Glyndŵr Wrecsam, mae gan Claire oruchwyliaeth weithredol dros ddysgu ac addysgu, profiad myfyrwyr a chennad ddinesig. Mae’r Athro Taylor yn aelod o Bwyllgor Cyfle a Chyflawniad Myfyrwyr CCAUC, Grŵp Llywio Cymru Jisc Learning Analytics, ac yn Gadeirydd Rhwydwaith Dysgu ac Addysgu Prifysgolion Cymru.\nCyflwynodd yr Athro Claire Taylor sesiwn yn nigwyddiad Rhannu Arfer QAA ar gyfer Cronfa Buddsoddiad ac Adferiad Addysg Uwch ddydd Mercher 15 Medi ar y prosiect CCAUC gwerth £2.7m a ariennir gan HEIR. Hefyd cadeiriodd yr Athro Taylor sawl sesiwn yn y gynhadledd, gan gynnwys trafodaeth banel a oedd yn canolbwyntio ar edrych tua dyfodol addysgu a dysgu digidol/cyfunol a rhannu cyfleoedd posibl ar gyfer addysgu a dysgu digidol/cyfunol yn y dyfodol o safbwynt myfyrwyr, cyrff yn y sector ac yn rhyngwladol.\nYn y blog hwn, mae'r Athro Taylor yn dweud mwy wrthym am y prosiect CCAUC gwerth £2.7m a ariennir gan HEIR a'i effeithiau.\nSefydlwyd y Gronfa Buddsoddiad ac Adferiad Addysg Uwch (HEIRF) yng Nghymru yn ystod 2020/21 er mwyn cynorthwyo prifysgolion i gynnal capasiti hanfodol a chynnal yr adferiad economaidd yng nghyd-destun effaith pandemig Covid-19. Mewn ymateb i hyn, datblygwyd prosiect Cymru-gyfan gwerth £2.7m wedi’i ariannu gan HEIR ar y cyd gan aelodau Rhwydwaith Dysgu ac Addysgu (LTN) Prifysgolion, yn gweithio gydag Undebau Myfyrwyr mewn sefydliadau, y Coleg Cymraeg Cenedlaethol, UCM Cymru a QAA.\nY nod oedd sicrhau cynaladwyedd y capasiti i ddatblygu'r cwricwlwm digidol ar draws y sector, casglu a gwerthuso canfyddiadau myfyrwyr ynghylch effeithiolrwydd eu dysgu digidol, rhannu a dathlu arfer gorau a sefydlu cynllun gwella dysgu digidol ar draws y sector, y gallem fynd ati ar y cyd i’w gynnal y tu hwnt i'r buddsoddiad uniongyrchol.\nRoedd nifer o egwyddorion arweiniol allweddol yn sail i'r cais am gyllid, a'r prosiect a ddeilliodd o’r cais.\nYn gyntaf, dull sector-cyfan oedd hwn, yn canolbwyntio ar gefnogaeth i ddysgu wedi'i alluogi'n ddigidol, gan gynnwys trwy gyfrwng y Gymraeg gan weithio mewn partneriaeth â’r Coleg Cymraeg Cenedlaethol. Er bod dulliau newydd o ddysgu digidol wedi'u datblygu'n annibynnol ac yn llwyddiannus gan brifysgolion ledled Cymru fel rhan o'r 'addasiad i’r pandemig' yn ystod Gwanwyn 2020, roeddem am adeiladu cymuned ymarfer gysylltiedig a chydlynol gyda'n gilydd, gan adeiladu ar brosiectau blaenorol ledled y wlad fel Dadansoddeg Dysgu Cymru (wedi'i hwyluso gan Jisc) a'n hymrwymiad ar y cyd i ddull gweithredu ar draws Cymru-gyfan o wella ansawdd, gan weithio gyda QAA.\nYn ail, roedd ein hagwedd yn canolbwyntio ar y myfyriwr. Golygodd hyn ddod o hyd i ffyrdd o ddiogelu rolau addysgu a chymorth allweddol er mwyn cynnal capasiti a pharhad ar gyfer addysgu a dysgu o ansawdd uchel er budd y myfyrwyr. Roedd ein cais hefyd yn cynnwys prosiect ymchwil wedi’i deilwra’n benodol, a oedd yn canolbwyntio ar ganfyddiadau myfyrwyr o'u profiadau dysgu digidol. Roedd hyn hefyd yn sicrhau bod y prosiect yn seiliedig ar dystiolaeth (ein trydedd egwyddor) trwy gasglu adborth myfyrwyr a hefyd trwy gomisiynu adolygiad thematig QAA ledled Cymru ynghylch dysgu digidol.\nYn bedwerydd, roedd ein dull yn cyd-fynd â strategaethau prifysgolion, ac felly'n ymwybodol o gyd-destunau ac amgylcheddau prifysgolion unigol. Felly roedd yn bwysig ystyried ac adeiladu ar strategaethau oedd yn bodoli eisoes mewn prifysgolion o ran dysgu digidol wrth gynllunio a chyflwyno’r prosiect yn ei gyfanrwydd. Roedd hyn hefyd yn cwmpasu ein pumed egwyddor o hwyluso ymreolaeth sefydliadol ar gyfer defnyddio arian craidd ar sail dadansoddiad o anghenion lleol.\nFodd bynnag, yr egwyddor bwysicaf oedd bod y dull yn cynnwys gweithredu byr-dymor gyda meddwl tymor hir. Cynlluniwyd y prosiect i symud ymlaen â datblygiadau mewn dysgu cyfunol a gweithio hyblyg, yn ogystal â mynd i'r afael â'r heriau tymor byr, canolig a thymor hwy i Gymru ac i brifysgolion fel darparwyr addysg uwch yng ngoleuni'r pandemig.\nYn y tymor byr, nod buddsoddiad mewn datblygu’r cwricwlwm oedd amddiffyn profiad uniongyrchol myfyrwyr, ac ymddengys bod hyn wedi talu ar ei ganfed fel y gwelwyd yn adborth myfyrwyr. Er enghraifft, yn yr Arolwg Cenedlaethol o Fyfyrwyr (NSS) yn 2021, roedd y sgôr gyffredinol ar gyfer boddhad myfyrwyr 'i lawr' ar draws sector AU y DU. Fodd bynnag, roedd Cymru wedi parhau i gynnal sgôr ychydig yn uwch ar gyfartaledd ar gyfer boddhad cyffredinol myfyrwyr ac yn achos cwestiynau allweddol eraill, oedd yn gyson â thuedd y blynyddoedd diwethaf.\nYn y tymor canolig, mae'r prosiect yn darparu llwyfan ar gyfer arloesi pellach o ran y berthynas â chwricwla wedi’u galluogi trwy ddulliau digidol. Fe wnaeth yr arian ein galluogi i sicrhau adnoddau datblygu’r cwricwlwm digidol cyfredol a pharhaus ym mhob un o'n sefydliadau, gan ganolbwyntio ar gynnal a datblygu rolau staff allweddol fel technolegydd dysgu, datblygwr addysgol a datblygwr digidol. Mae staff o'r fath yn darparu gwasanaethau a chefnogaeth rheng flaen ar ffurf:\ndatblygu adnoddau dysgu digidol; ymchwilio a gweithredu technolegau a dulliau fel rhith-amgylcheddau dysgu, dysgu ar-lein, ystafell ddosbarth amgen, cyfryngau cymdeithasol ar gyfer dysgu, cipio darlithoedd, pleidleisio.\nadolygu’r cwricwlwm digidol, cynllunio a datblygu dysgu; cynorthwyo staff academaidd a thimau cyrsiau i wneud y defnydd gorau o dechnolegau digidol wrth iddynt gynllunio rhaglenni newydd neu adolygu'r rhai sy’n bodoli eisoes, gyda'r nod cyffredinol o wella profiad dysgu myfyrwyr.\ndatblygu staff academaidd; mae hyn yn hanfodol i wreiddio a chynnal y prosiect hwn fel y mae, trwy alluogi'r gymuned academaidd i dyfu mewn sgiliau, gwybodaeth a hyder y bydd yr hyn a gyflawnwyd mewn cyflwyno cyfunol yn cael ei ddiogelu, ei wreiddio a'i wella.\nGan edrych i'r dyfodol, mae buddsoddiad wedi rhoi cyfle i ni ddatblygu rhaglen o welliannau tymor hwy sy'n gysylltiedig â dysgu wedi'i alluogi'n ddigidol ledled Cymru. Hynny ar sail adborth gan fyfyrwyr ac adolygiad thematig QAA a manteisio ar y cyfleoedd sydd ar gael yn sgil datblygiad technolegol ac arloesi digidol.\nRydym yn edrych ymlaen at rannu'r gwaith hwn ymhellach ac yn ehangach y tu hwnt i Gymru, a gallwn eisoes dynnu sylw at allbynnau’r prosiect, er enghraifft:\ndigwyddiad 'rhannu arfer' dan arweiniad QAA yn myfyrio ar ganlyniadau allweddol yr adolygiad thematig a phrosiect canfyddiadau myfyrwyr\ndatblygu astudiaethau achos ynghylch effaith sefydliadol\ncyfres o adnoddau dysgu digidol yn Gymraeg.\nWrth symud ymlaen, rydym wedi sicrhau ychydig o gyllid dilynol ar gyfer y prosiect canfyddiadau myfyrwyr, ac rydym wedi ymrwymo i ddefnyddio Arolwg Fewnwelediadau Myfyrwyr i Brofiadau Digidol JISC am y ddwy flynedd nesaf ar draws holl brifysgolion Cymru, er mwyn casglu tystiolaeth ar sail llais myfyrwyr. Cyn bo hir, byddwn yn dechrau gweithio ar gyd-greu Cynllun Gwella Dysgu Digidol ledled Cymru (gan dynnu ar adolygiad thematig QAA a chanfyddiadau myfyrwyr) a fydd yn cael ei adolygu o ran y cynnydd a wnaed yn ystod Haf 2023.\nAt ei gilydd, mae'r prosiect hwn yn tanlinellu manteision cydweithredu ar draws y sector addysg uwch a sut y gallwn weithio'n effeithiol iawn gyda’n gilydd yng Nghymru er budd profiad cyffredinol myfyrwyr. Mae gweledigaeth a phwrpas a rennir, ynghyd â pharch iach at ymreolaeth sefydliadol, wedi bod yn allweddol i lwyddiant; hefyd yn hanfodol yr awydd i fod yn hyblyg er mwyn gweithredu yn y tymor byr, ond bob amser gydag ymrwymiad i feddwl yn y tymor hir er mwyn sicrhau effaith gynaliadwy.


‘Ailgydio, Dal i Fyny, Paratoi ar gyfer yr Haf a mis Medi’ | LLYW.CYMRU\n‘Ailgydio, Dal i Fyny, Paratoi ar gyfer yr Haf a mis Medi’\nBydd pob plentyn yn cael cyfle i “Dod i’r Ysgol, Dal Ati i Ddysgu, Paratoi ar gyfer yr haf a mis Medi”, cyhoeddodd Kirsty Williams heddiw wrth iddi gyhoeddi manylion am y cam nesaf i ysgolion yng Nghymru.\nMae’n fwriad i bob ysgol ddechrau’r cam nesaf ar y 29 Mehefin, gyda’r tymor yn cael ei ymestyn am wythnos hyd at 27 Gorffennaf.\nYn ystod y flwyddyn academaidd nesaf, sy’n dechrau ym mis Medi, y bwriad yw ymestyn hanner tymor mis hydref i bara am bythefnos.\nYm mhob ysgol, bydd dull o weithredu fesul cam yn cael ei roi ar waith. Bydd y blynyddoedd ysgol yn cael eu rhannu yn grwpiau ac yn dechrau yn ôl ac yn cael gwersi ac egwyliau fesul grŵp. Mae disgwyl y bydd hyn yn golygu yn fras y bydd traean o ddisgyblion yn bresennol ar unrhyw un amser, ond efallai y bydd ysgolion angen amser i gyrraedd y lefel weithredu hon.\nBydd y dosbarthiadau’n llawer llai, gan ddarparu amser penodol, diogel gydag athrawon a chyd-ddisgyblion. Bydd yr amser hwn yn cynnwys profiad dosbarth ar-lein a phersonol, gan baratoi plant a staff ar gyfer profiad tebyg ym mis Medi.\nYr wythnos nesaf bydd Llywodraeth Cymru yn cyhoeddi canllawiau i gefnogi ysgolion (ac addysg bellach ac uwch). Bydd hyn yn cynnwys gwybodaeth am reoli eu cyfleusterau a threfniadau logisteg: gan gynnwys adeiladau, adnoddau, glanhau a thrafnidiaeth.\nHefyd mae’r Llywodraeth wedi cyhoeddi papur gan ei Grŵp Cynghori Technegol COVID-19 heddiw, yn cynnwys y ddealltwriaeth ddiweddaraf o’r feirws mewn perthynas â phlant ac addysg.\nMae colegau addysg bellach yn sicrhau bod mesurau priodol yn cael eu rhoi ar waith i ailagor ar gyfer dysgu wyneb yn wyneb o’r 15fed Mehefin ymlaen. Byddant yn blaenoriaethu’r myfyrwyr hynny sydd angen asesiadau trwydded i ymarfer, a dysgwyr agored i niwed. Mae hyn yn dilyn gweithio’n agos gyda’r Llywodraeth a’r undebau llafur ar y cyd.\nBydd canllawiau ar gyfer darparwyr gofal plant yn cael eu cyhoeddi yr wythnos nesaf hefyd, gan eu cefnogi i gynyddu nifer y plant sy’n bresennol ochr yn ochr ag ysgolion.\nDywedodd y Gweinidog Addysg:\nMae fy nghyhoeddiad i heddiw’n rhoi tair wythnos a hanner i ysgolion i barhau i baratoi ar gyfer y cam nesaf.\nByddwn yn defnyddio wythnosau olaf tymor yr haf i wneud yn siŵr bod disgyblion, staff a rhieni yn barod – yn feddyliol, yn emosiynol ac yn ymarferol – ar gyfer y normal newydd ym mis Medi.\nMae’r 29ain o Fehefin yn golygu y bydd mis llawn o brofi, olrhain a diogelu wedi bod a bydd yn parhau i ehangu hefyd. Hefyd gallaf gyhoeddi y bydd athrawon a chynorthwywyr addysgu yn grŵp blaenoriaeth yn ein rhaglen profion gwrthgyrff newydd.\nMae’r wyddoniaeth sy’n esblygu’n awgrymu bod tywydd cynnes a golau’r haul yn rhoi’r cyfle gorau i ni sicrhau mwy o amser mewn ysgolion. Byddai aros tan fis Medi yn golygu bron i hanner blwyddyn heb addysgu – byddai hynny’n niweidiol i les, i gynnydd dysgu ac i iechyd meddwl ein pobl ifanc ni.\nMae hwn yn, ac wedi bod, yn gyfnod pryderus i ni i gyd. Rydw i’n gwybod y bydd llawer ohonoch chi’n teimlo’n nerfus. Dydyn ni heb frysio gyda’r gwaith a’r penderfyniad hwn.\nHefyd mae’r cyfnod o dair wythnos a hanner cyn y cam nesaf yn rhoi amser i ni gadw llygad ar ddatblygiadau mewn llefydd eraill, ac mae’n darparu cyfleoedd gwirio pellach i adolygu’r dystiolaeth ac ehangu’r profi.\nDyma’r opsiwn ymarferol gorau sy’n cadw at fy mhum egwyddor sy’n sail i fy mhenderfyniadau.\nTrwy gydweithio, byddwn yn sicrhau tegwch a rhagoriaeth i ddisgyblion wrth iddyn nhw ddod i’r ysgol, dal ati i ddysgu, a pharatoi ar gyfer yr Haf a mis Medi.


Diogelwch Tan i Fusnesau - Covid-19 - Yn eich busnes - Eich Cadw Chi'n Ddiogel - Gwasanaeth Tân ac Achub Gogledd Cymru\nDiogelwch Tân i Fusnesau yn ystod COVID-19\nDiogelwch Tân i Fusnesau –\nCadw’ch safle yn ddiogel yn ystod y cyfnod atal\nOs oes raid i chi gau’ch busnes chi bydd yr wybodaeth ganlynol yn ddefnyddiol i ddiogelu’ch safle ac atal tân:\nLlosgi Bwriadol - mae’n bwysig eich bod yn diogleu’ch safle i atal y risg o losgi bwriadol.\nMae hyn yn cynnwys cael gwared ar danwydd neu ffynonellau tanio a all hwyluso lledaeniad tân.\nSicrhau bod giatiau a ffensys wedi eu cau a’u cloi a gosod CCTV gweithredol.\nFe all systemau diogelwch a golau allanol helpu i atal ymddygiad gwrthgymdeithasol a all arwain at losgi bwriadol.\nDulliau dianc a rennir - ni ddylech, wrth ddiogelu’ch safle chi, amharu ar ddulliau dianc safleoedd eraill sydd yn dal ar agor, adeiladau preswyl neu gytundebau hawliau tramwyfa.\nDylid cadw dulliau amddiffyn mewnol megis drysau tân ar gau ac mewn cyflwr da gan eu bod yn hanfodol i amddiffyn mewn achos o dân.\nDylech barhau i brofi a chynnal a chadw systemau larwm tân lle bo hynny’n bosibl, yn enwedig os ydi’r system larwm a synhwyro tân ar gyfer safleoedd niferus, rhai a all fod yn weithredol o hyd.\nDrysau tân mewnol\nOherwydd y rhagofalon Covid-19 parhaus, mae Gwasanaeth Tân ac Achub Gogledd Cymru yn cydnabod bod pobl sydd yn gyfrifol am safleoedd yn dymuno cadw drysau tân mewnol ar agor er mwyn helpu i atal y feirws; fodd bynnag, mae hyn yn dderbyniol dim ond os ydi’r ddyfais ‘cadw ar agor’ wedi ei dylunio i weithredu a chau pan fydd y larwm tân yn canu, yn ddelfrydol dyfeisiadau electromagnetig neu ‘Dorgards’.\nNid yw’n dderbyniol lletemu neu ddal drysau tân ar agor a dylid osgoi gwneud hyn, gan y gallai’r arfer hyn olygu nad ydi’r safle yn cydymffurfio’n llawn gyda gofynion Gorchymyn Diogelwch Tân 2005 - Erthygl 8 (Rhagofalon Tân Cyffredinol) a 14 (Dulliau dianc).\nFe all lletemu drysau tân arwain at golli rhan sylweddol o’r adeilad o ganlyniad i ledaeniad tân, gwres a mwg rhwng rhannau o’r adeilad oherwydd nad ydi’r drysau tân yno i wahanu’r adrannau.\nRhaid profi’r holl fesurau diogelwch tân yn yr adeilad, megis systemau larwm tân, i wneud yn siŵr eu bod yn weithredol, ac oes angen rhaid delio gydag unrhyw faterion cyn ail-feddiannu’r adeilad.\nRhaid diweddaru’r asesiad risgiau tân yn ogystal os ydi adeiladau’n cael eu defnyddio i ddiben gwahanol oherwydd y sefyllfa covid-19, er enghraifft dylid adlewyrchu yn yr asesiad risgiau tân os mai dim ond un rhan o adeilad sy’n cael ei ddefnyddio, neu ei fod yn cael ei feddiannu ar wahanol amseroedd i’r rhai cyn y pandemig.\nCyngor i fusnesau sy’n dychwelyd i’r gweithle ar ôl cyfnod clo\nMae Gwasanaeth Tân ac Achub Gogledd Cymru wedi ymrwymo i helpu busnesau i weithredu’n ddiogel yn ystod pandemig y Coronafeirws.\nMewn partneriaeth â Gwasanaeth Tân ac Achub y De a Gwasanaeth Tân ac Achub y Canolbarth a’r Gorllewin, mae dogfen gyfarwyddyd wedi cael ei chreu i ddarparu gwybodaeth a chyngor i fusnesau ynglŷn â dychwelyd yn ddiogel i’r gweithle yn dilyn cyfnodau clo - cliciwch yma i'w weld.


Archebwch eich Tocyn Am Ddim\nYn unol â newidiadau diweddar i Lefelau Rhybudd Llywodraeth Cymru, mae adeilad y Senedd yn agor fesul cam. Ein cam cyntaf oedd agor yr Oriel Gyhoeddus ar gyfer gwylio'r Cyfarfod Llawn. Dros yr haf, rydym yn falch o gynnal cyflwyniad cloi Undo Things Done, sef arddangosfa Sean Edwards ar gyfer Cymru yn Fenis / Wales in Venice 2019.\nBydd capasiti adeilad y Senedd wedi ei gyfyngu a bydd y Senedd ar agor ar gyfer ymweliadau a archebwyd ymlaen llaw yn unig.\nUndo Things Done: Archebwch eich Tocyn\nCyhoeddwyd 15/07/2021 | Diweddarwyd Ddiwethaf 22/07/2021 | Amser darllen munudau\nUndo Things Done\nDyddiad: 26 Gorffennaf – 5 Medi 2021\nAr Agor: Dydd Llun - Dydd Gwener: 09.30 - 16.30, Dydd Sadwrn a dydd Sul: 10.30 - 16.30\nYnglŷn â'r arddangosfa hon\nMae'r Senedd yn falch o groesawu cyflwyniad cloi Undo Things Done, sef arddangosfa deithiol Sean Edwards a grëwyd ar gyfer Cymru yn Fenis / Wales in Venice 2019 fel rhan o Biennale Fenis, yr arddangosfa celfyddydau gweledol fwyaf yn y byd.\nMae Undo Things Done yn dechrau gyda phrofiad Edwards o dyfu i fyny ar ystâd gyngor yng Nghaerdydd yn yr 1980au; mae’n dal yr hyn y mae'n ei alw'n amod o 'beidio â disgwyl llawer' ac yn trosi hynny i iaith weledol gyffredin; un sy'n dwyn i gof ffordd o fyw sy'n gyfarwydd i nifer fawr o bobl.\nArchebu tocyn am ddim\nBydd angen i chi archebu tocyn am ddim cyn ymweld ag adeilad y Senedd.\nI archebu tocyn:\ncysylltwch â ni dros y ffôn (08.30 a 17.30 o ddydd Llun i ddydd Gwener), neu\nOs na allwch ddod ar y diwrnod mwyach, rhowch wybod i ni a gallwn ailddyrannu eich tocyn/tocynnau.\nSylwer, oherwydd capasiti cyfyngedig yr adeilad ar hyn o bryd, mae angen i ni gau'r adeilad i'r cyhoedd weithiau fel y gall busnes hanfodol y Senedd barhau. Nid ydym yn disgwyl i hyn ddigwydd yn aml, ond os yw’n digwydd, byddwn yn cysylltu â chi i aildrefnu neu ganslo eich archeb.\nYn ystod eich ymweliad\nMae gennym fesurau ar waith i gadw ein hymwelwyr, staff ac Aelodau yn ddiogel, sef:\ngwnewch yn siŵr eich bod yn cadw pellter o 2 fetr bob amser rhyngoch chi ac unrhyw un nad yw’n byw yn yr un aelwyd â chi;\ngofynnwn ichi olchi eich dwylo yn rheolaidd a/neu ddefnyddio hylif diheintio dwylo, a fydd ar gael mewn mannau cyffredin drwy’r adeilad;\nmae system unffordd ar waith o amgylch yr adeilad;\nbydd angen i bawb dros 11 oed wisgo gorchudd wyneb mewn mannau cyhoeddus drwy gydol eich ymweliad, oni bai eich bod wedi eich eithrio;\nni chaniateir i chi fynd yn ôl i mewn i’r adeilad ar ôl i chi adael. Cadwch hyn mewn cof wrth gynllunio’ch ymweliad;\nefallai y byddwn yn rhannu’ch gwybodaeth â’r gwasanaeth Profi, Olrhain, Diogelu (Test, Trace and Protect).\nYstyriaethau cyn ymweld\npeidiwch â dod i’r adeilad os oes gennych unrhyw symptomau Covid-19, neu os cawsoch gyfarwyddiadau i hunan-ynysu, neu os oes gan unrhyw un yn eich cartref symptomau Covid-19;\nbydd codau QR ar gyfer ap hysbysiadau Covid-19 y GIG yn cael eu harddangos pan fyddwch yn cyrraedd. Os nad ydych eisoes wedi lawrlwytho'r ap, byddem yn eich annog i wneud hynny;\ncaniatewch tua 15 munud ar gyfer mynd drwy’r broses ddiogelwch;\nefallai y bydd ciw byr y tu allan i'r adeilad cyn mynd i mewn;\npeidiwch â dod â llawer o eiddo gyda chi, gan fod gennym ni system ddiogelwch debyg i faes awyr ac mae’r holl ymwelwyr ac eiddo yn cael eu sganio;\nbydd ein caffi, siop, toiledau a'n cyfleuster Changing Places ar agor, ond bydd yr ystafell gotiau ar gau.\nar ôl y broses ddiogelwch bydd aelod o’n tîm yn rhoi esboniad byr i chi o'r hyn i'w ddisgwyl yn yr adeilad.


Presgripsiynu Cymdeithasol | Mind, the mental health charity - help for mental health problems\nMae angen help ar bawb weithiau. Mae presgripsiynu cymdeithasol yn ffordd o'ch helpu chi i ddelio â'r pethau yn eich bywyd sy'n gallu gwneud i chi deimlo'n drist neu'n bryderus. Mae delio â'r pethau hyn yn cymryd ychydig mwy o amser a chymorth. Gallwn eich helpu i ddod o hyd i amrywiaeth eang o weithgareddau a chymorth yn eich cymuned leol sy'n gallu eich helpu i wella pethau.\nPresgripsiynu Cymdeithasol a'r coronafeirws\nMae Llywodraeth Cymru wedi ein hariannu i weithio gyda phedair cangen leol o Mind (Cwm Taf Morgannwg, Dyffryn Clwyd, Ystradgynlais, ac Aberhonddu a'r Cylch) i ddarganfod sut y gall presgripsiynu cymdeithasol wella iechyd meddwl.\nMae'n gynllun peilot yng Nghymru sydd ar gael yn y pedwar ardal Mind lleol. Rydyn ni'n gwerthuso effaith y gwasanaeth er mwyn gwella ein dealltwriaeth ynghylch sut y gall presgripsiynu cymdeithasol wella iechyd meddwl.\nGallai presgripsiynu cymdeithasol fod o gymorth os ydych chi allan o waith, os oes gennych chi broblemau ariannol, yn teimlo'n unig neu os oes gennych chi broblem iechyd corfforol.\nOs mae diddordeb gennych chi yn y gwasanaeth, cysylltwch â'ch gwasanaeth presgripsiynu cymdeithasol Mind lleol trwy e-bost neu alwad ffôn (gwelwch wybodaeth grwpiau Mind lleol isod).\nI ddarganfod mwy am bresgripsiynu cymdeithasol neu am ein prosiectau eraill, cysylltwch â [email protected] neu eich cangen leol o Mind.


Global water tech firm Hydro Industries announces exciting ...\nGlobal water tech firm Hydro Industries announces exciting new ...\nSource: Hydro Industries Ltd\nMeddai: 'Rydym wrth ein boddau'n cael cyfle i weithio gydag un o brifysgolion gorau'r DU. Dyma ein partneriaeth gyntaf ag academyddion, ac edrychwn ymlaen at weithio gyda Phrifysgol Abertawe er mwyn helpu ein rhanbarth i arwain y byd mewn arloesi ac ymchwil ym maes dŵr a masnacheiddio’r canlyniadau.\nYchwanegodd Mr Preece: 'Mae gwybodaeth ac arbenigedd Hydro yn seiliedig ar flynyddoedd maith o brofiad yn y diwydiannau dŵr a'r amgylchedd. Rydym bellach yn cymryd cam beiddgar newydd i sicrhau y gallwn barhau i arloesi a datblygu fel busnes. Er bod ein busnes craidd yn canolbwyntio ar y farchnad dŵr gwastraff diwydiannol, rydym hefyd yn awyddus iawn i ddefnyddio ein technoleg arloesol i ddarparu dŵr yfed glân a diogel i bobl lle mae angen enbyd amdano ledled y byd.'\nMeddai'r Athro Clement: 'Mae Hydro yn enghraifft wych o arloesi a llwyddiant masnachol Cymreig yn cydweithio i helpu'r rhai mewn angen mwyaf ledled y byd.\n'Gyda thwf poblogaeth, newid yn yr hinsawdd a llygredd diwydiannol yn bygwth ansawdd a chyfanswm y dŵr sydd ar gael at ddefnydd dynol, rydym yn ymrwymedig i weithio gyda'r arweinydd byd-eang hwn ym maes technoleg dŵr i gyflawni cyflenwad dŵr diogel a dibynadwy.\n'Y dyddiau hyn, ni ddylai cyflenwad dŵr glân gael ei ystyried yn foeth.”\n'Mae'r Ysgol Reolaeth yn ymrwymedig i ysgogi ymchwil, arloesi ac entrepreneuriaeth drwy'r mathau hyn o bartneriaeth â diwydiant, ac edrychwn ymlaen at greu sylfaen gadarn o ymchwil a datblygu ym maes dŵr gyda Hydro yn Ninas-ranbarth Bae Abertawe.'\nSiaradodd yr Athro Clement am hynt yr 11 prosiect sy'n rhan o'r Fargen Ddinesig â Phrif Weithredwr Cyngor Sir Gaerfyrddin, Mark James. Meddai'r Athro Clement: 'Mae'r Fargen Ddinesig wedi rhoi hwb i broffil a momentwm y rhanbarth hwn, gan annog llawer o bartneriaethau byd-eang newydd megis ein cydweithrediad â Hydro Industries.\n'Mae'r rhanbarth hwn yn creu enw iddo ei hun fel arweinydd mewn arloesi, gan brofi cysyniadau newydd ac yna eu masnacheiddio ar gyfer marchnad fyd-eang.\n'Rydym wedi dechrau gwaith ar Ganolfan Arloesi Rhanbarthol yr Ysgol Reolaeth a leolir yn y Ganolfan Ddinesig. Bydd yn caniatáu i ni gynyddu ein rhagoriaeth academaidd y tu allan i Gampws y Bae - yng nghanol y ddinas - ac yn ein lleoli'n agos at ranbarth digidol ac arena ddigidol dan do Cyngor Abertawe.\n'Yn bellach i'r gorllewin, mae prosiect Pentref Lles a Gwyddor Bywyd Llanelli yn Sir Gaerfyrddin yn mynd rhagddo'n dda hefyd, drwy weithgareddau ymgysylltu â'r cyhoedd a dialog gyda darpar bartneiaid prosiect.”\nsafe drinking water water industry drinking water industrial water water research water pollutant water pollution water innovation safe water life science\nNo comments were found for Global water tech firm Hydro Industries announces exciting new collaboration with Swansea University’s School of Management. Be the first to comment!


DesYign - Dylunio Gwasanaeth Gwybodaeth Ieuenctid Arloesol - ProMo-Cymru\nMae ProMo-Cymru yn cydweithio gyda gweithwyr ieuenctid proffesiynol o 6 gwlad arall ar brosiect sydd yn bwriadu gwella ansawdd gwasanaethau ieuenctid ledled Ewrop, wrth fewnosod egwyddorion dylunio gwasanaeth i mewn i ymarfer gwaith ieuenctid.\nNod y prosiect yma yw helpu gweithiwyr ieuenctid proffesiynol i ailfeddwl sut mae gwasanaethau yn cael eu dylunio. Byddem yn creu offer ac adnoddau i’w caniatáu i ymestyn allan at y nifer uchaf o bobl ifanc, wrth ddefnyddio meddylfryd dylunio gwasanaeth. Mae hyn yn golygu dychmygu neu ail-feddwl y gwasanaethau yn ôl anghenion y defnyddiwr. Byddant yn hwylus i’r defnyddiwr, yn ymateb i anghenion, yn gystadleuol ac yn berthnasol i’r grŵp targed.\nBydd y prosiect yn datblygu cyfres o adnoddau am ddim sydd yn cynnwys pecyn dylunio gwasanaeth a chwrs e-ddysgu yn seiliedig ar y pecyn, i’w roi ar waith yn y system hyfforddi ERYICA. Bydd yr adnoddau yma yn cael eu profi ar gyfnodau gwahanol yn y prosiect trwy sawl peilot dylunio. Byddant yn ail-ddiffinio ac yn arloesi darpariaeth gwybodaeth ieuenctid.\nGyda phrofiad eang dylunio gwasanaethau, mae ProMo-Cymru yn arwain ar gynhyrchu pecyn. Bydd y pecyn yma yn darparu cyfres o offer a chamau ymarferol i weithwyr ieuenctid eu dilyn. Ein bwriad ydy cynnig cymorth i gyd-ddylunio gwasanaethau digidol effeithiol sydd yn gallu gwrando ar anghenion pob defnyddiwr ac ymateb yn briodol.\nYn ystod cyfnod cyntaf y prosiect, cynhaliwyd grwpiau ffocws gyda phobl ifanc i archwilio patrymau ymddygiad wrth chwilio am wybodaeth. Bydd y canlyniadau yn hysbysu cynnwys y pecyn a’r cwrs e-Ddysgu. Cafwyd eu cyflwyno yn ystod cynhadledd Wythnos Llenyddiaeth Cyfryngau a Gwybodaeth Fyd-eang UNESCO yn Gothenburg, Sweden, yn fis Medi 2019.\nNid i ddarparu gwell gwasanaethau ieuenctid yn y gwledydd sydd yn ymglymedig yw unig nod y prosiect yma, mae hefyd yn gosod esiampl ymarfer dda ar gyfer gwasanaethau gwybodaeth ieuenctid dros Ewrop i gyd. Rydym yn credu bod cyflwyno gwybodaeth gyfunol trwy ddysgu ac addysg ranedig yn help i adeiladu gwasanaeth ieuenctid cryfach yn fyd-eang.\nRydym yn gweithio ar y prosiect hwn gyda sawl sefydliad Ewropeaidd:\n– ERYICA (Lwcsembwrg)\n– Youth Work Ireland (Iwerddon)\n– Koordinaatti (Y Ffindir)\n– Agence Nationale pour l’Information des Jeunes (Lwcsembwrg)\n– Dirección General de Juventud y Deportes de Madrid (Sbaen)\n– ProMo-Cymru (Cymru, DU)\n– Aġenzija Żgħażagħ (Malta)\n– Institut Valencià de la Joventut (Sbaen)\n– Åbo Akademi University (Y Ffindir)\nGelwir y prosiect yn DesYign ac mae’n cael ei ariannu trwy Erasmus+.\nOs oes gennych chi ddiddordeb yn unrhyw un o’r gwasanaethau gallem eu cynnig yn ProMo-Cymru, eisiau gwybodaeth bellach am unrhyw un o’r prosiectau rydym wedi gweithio arnynt, neu eisiau sgwrs i weld os gallem helpu eich prosiect neu sefydliad, yna cysylltwch â ni.


Welcome to Amgueddfa Dinas a Sir Abertawe - Welsh Version\nAmgueddfa Dinas a Sir Abertawe\nHelo, fi yw Medwyn y Twrch Daear. Dwi hefyd yn dditectif sy'n teithio trwy amser. Mae rhai tyrchod daear yn palu am fwydod, dwi'n palu trwy amser yn datrys troseddau ar y ffordd.\nMae'r wefan yma yn darparu i chi, yr athrawon, manylion o ymweliadau ysgol a'r gwasanaethau sydd ar gael ar gyfer ysgolion. Os ‘dych chi mo'yn trefnu ymweliad, gofyn cwestiwn neu gael gafael ar adnoddau, ‘na gyd sydd eisiau i chi ‘neud yw edrych ar y wefan yma!\nWyddoch chi fod gan Amgueddfa Dinas a Sir Abertawe 3 safle arall?\nMae'r Amgueddfa ei hun ar bwys Heol Ystumllwynarth, y Sied Dramiau ar Sgwâr Dylan Thomas yn y Marina, y Ganolfan Gasgliadau yn Landore a'r arddangosfeydd sy'n arnofio yn y dociau ger y Sied dramiau. Mae gan yr Amgueddfa lyfrgell sy'n cynnwys casgliad helaeth o hanes lleol. Rhaid gwneud trefniadau i weld y llyfrgell, sydd ar agor i'r cyhoedd.\nMae gan Yr Archifau a'r Wasanaeth Amgueddfa siop ar-lein ble gallwch brynu cardiau a llyfrau am yr ardal leol i'ch helpu yn y dosbarth. Ewch iwww.swanseabayhistoryshop.com\nPam na ddefnychiwch chi Amgueddfa Abertawe fel ysbrydoliaeth i greu amgueddfa yn eich ysgol chi?\nCliciwch ar y linc isod am awgrymiadau a chanllawiau handi.\nCreate a Museum in Your School with Medwyn\nAdnoddau i gyd-fynd gyda 'Create a Museum in Your School with Medwyn':-\nAm fwy o wybodaeth ysgolion gallwch gysylltu â Barry Hughes\nFfôn: 01792 653763\nFfôn: 01792 477180\nAr agor dydd Mawrth - dydd Sul\n10yb – 5yh (Mynediad olaf 4.40yh)\nAr gau ddydd Llun ac eithrio Gwyliau Banc


Tag: profiad y cwsmer | Martech Zone\nTag: profiad y cwsmer\nDydd Iau, Rhagfyr 7, 2017 Dydd Iau, Rhagfyr 7, 2017 Douglas Karr\nGwnaethom drafod y buddion niferus o integreiddio sgwrs fyw ar eich gwefan yn un o'n podlediadau marchnata. Gwnewch yn siŵr eich bod yn tiwnio i mewn! Mae sgwrsio byw yn ddiddorol gan fod yr ystadegau'n darparu tystiolaeth y gall nid yn unig helpu i gau mwy o fusnes, ond gall hefyd wella boddhad cwsmeriaid yn y broses. Mae cwsmeriaid eisiau help ond, yn fy marn i, nid ydyn nhw eisiau siarad â phobl mewn gwirionedd. Galw, llywio coed ffôn, aros yn y ddalfa, ac yna egluro


RoboVac X80 a HomeVac H30, betiau dyhead newydd gan eufy | Newyddion Gadget\nMiguel Hernández | 08/09/2021 17:03 | cyffredinol, newyddion\nMae'r brand arbenigol ym maes awtomeiddio cartref ac opsiynau ar gyfer yr ewyn cartref cysylltiedig wedi penderfynu betio ar fynd i mewn i'r farchnad wactod yn llawn gyda'r opsiwn RoboVac X80 y maent yn ei alw'n sugnwr llwch robot mwyaf datblygedig ar y farchnad, a'u sugnwr llwch llaw HomeVac H30, rydyn ni'n mynd i'w hadnabod yn fanwl â'u manylion a'u nodweddion newydd.\nRoboVac X80 yw sugnwr llwch robot cyntaf y byd i gynnwys technoleg gwactod deuol\ntyrbin, sydd Mae'n cynnig 2 fodur 2000Pa o bŵer sugno. Mae hyn yn cynyddu pwysau deinamig y robot yn fawr, gallu gwella casglu gwallt anifeiliaid anwes 57,6% * ar yr un pryd amser yn cael ei dreulio'n effeithlon yn glanhau ac yn effeithiol mewn un tocyn. Gyda'r RoboVac X80 Hybrid, mae'n bosibl glanhau'n ddyfnach gyda'i swyddogaeth ddeuol o hwfro a mopio ar yr un pryd. Mae cyfradd defnyddio'r tanc baw wedi cynyddu 127% *, gan gyrraedd\ncapasiti o hyd at 600ml.\n*> Gwybodaeth a gynigir gan y brand\nGyda'i gilydd, technolegau llywio laser iPath a map craff wedi'u pweru gan\nDeallusrwydd Artiffisial (Map AI 2.0) yn creu map cywir o'r tŷ sy'n helpu'r robot i gyfrifo a\ntrefn lanhau fwy effeithlon heb anghofio unrhyw gornel.\nYr ail o'r newyddbethau y mae eufy wedi'u cyflwyno heddiw yw sugnwr llwch llaw HomeVac H30,\nmae hynny'n cynnig amlochredd o ddydd i ddydd. Gyda'i system TriPowerTM gyda'r gallu sugno mwyaf,\nmae'n hawdd cynnal amgylchedd glân, yn iach ac yn rhydd o bob math o alergenau. Ei ddyluniad\ncryno ac ysgafn, yn gyfiawn 808 gram o bwysau, yn ei gwneud hi'n gyffyrddus i'w ddefnyddio am gyfnodau hir\no amser wrth arbed lle ar gyfer tanc baw o 250ml sy'n cynnwys a\ntechnoleg crafu llwch i gael gwared â blew hidlo yn haws.\nYn dibynnu ar y pecyn a ddewiswyd, gall HomeVac H30 gynnwys ategolion i lanhau'r car, a\nbrwsh modur sy'n hwyluso glanhau gwallt anifeiliaid anwes, ac yn y Pecyn anfeidredd, y brwsh ar gyfer\nlloriau caled sy'n gallu hwfro a mopio mewn un tocyn.\nBydd y modelau newydd ar gael i'w prynu yn Sbaen ddiwedd mis Medi yn\nAmazon. Mae teulu RoboVac X80 yn cychwyn ar € 499,99 a bydd model Hybrid X80 yn costio € 549,99.\nMae gan HomeVac H30 bris cychwynnol o € 159,99, sy'n amrywio yn dibynnu ar y fersiwn a'r ategolion\nLlwybr llawn i'r erthygl: Newyddion bachu » cyffredinol » newyddion » RoboVac X80 a HomeVac H30, betiau dyhead newydd gan eufy


BBC - Comisiwn Ffiniau 'ddim yn addas'\nDiweddarwyd: Dydd Mercher, 22 Mehefin 2011, 16:03 GMT 17:03 UK\nMae Carl Sargeant wedi diswyddo'r Comisiwn Ffiniau\nMae Gweinidog Llywodraeth Leol Cymru wedi diswyddo'r tri Comisiynydd Ffiniau Llywodraeth Leol ar ôl adroddiad sy'n dweud nad yw'r sefydliad yn addas i'w waith.\nMae'r tri wedi eu diswyddo ar unwaith gan Carl Sargeant.\nY cadeirydd oedd Paul Wood ac mae ei ddirprwy y Parch Hywel Meredydd Davies a'r aelod John Bader wedi eu diswyddo hefyd.\nDaw'r cyhoeddiad wedi pryder gan gynghorau am gyfres o adolygiadau gan y Comisiwn oedd a'r nod o sicrhau bod cynghorwyr yn cynrychioli nifer gyfartal o etholwyr.\nAwgrymwyd y byddai hyd at 200 o gynghorwyr - traean o'r cyfanswm - yn colli eu swyddi o dan yr argymhellion.\nGlyn Mathias, cyn-bennaeth y Comisiwn Etholiadol yng Nghymru fu'n ymchwilio i'r broses.\nDywedodd y Gweinidog wrth ACau mai'r achos mwyaf o bryder iddo oedd bod diffyg hyder yn y Comisiwn ac o ganlyniad nad oedd y Comisiwn "ddim yn addas" i wneud ei waith.\n"Mae hwn yn gasgliad difrifol tu hwnt ac rydw i wedi penderfynu dod a swyddi'r tri chomisiynydd presennol i ben.\n"Credaf fod cymryd y cam pendant hwn a phenodi Comisiynwyr addas i gymryd eu lle yn angenrheidiol i adfer enw da'r Comisiwn yng ngolwg y cyhoedd, llywodraeth leol ac unrhyw un sy'n ymddiddori yn y mater."\nDywedodd llefarydd ar ran Comisiwn Ffiniau Llywodraeth leol nad oedden nhw'n ymwybodol o'r datganiad tan ychydig cyn y cyhoeddiad.\n"Dydan ni ddim wedi derbyn copi o'r adroddiad.\n"Allwn ni ddim gwneud sylw tan ein ei bod wedi cael amser i'w astudio."\nSwyddogaeth y sefydliad yw adolygu ffiniau etholaethol cynghorau.\nDisgwylir i Mr Sargeant benodi comisiynwyr dros dro cyn penodi Comisiynwyr parhaol.\nY Gweinidog Llywodraeth Leol ar y pryd, Dr Brian Gibbons, lansiodd gyfres o adolygiadau ffiniau ym mis Ionawr 2009, gyda'r bwriad o sicrhau bod cynghorwyr yn cynrychioli ardaloedd cyfartal ar draws Cymru.\nOnd daeth ymateb chwyrn gan gynghorau.\nDywedodd arweinydd Cyngor Caerdydd, Rodney Berman, bod y Comisiwn wedi gwneud camgymeriadau mathemategol wrth geisio cyfri cymarebau cynghorwyr i etholwyr.


Dynes, 22, a merch, 14, ar goll yn y gogledd – Golwg360\nDynes, 22, a merch, 14, ar goll yn y gogledd\n24 Chwefror 2019 am 10:33 Diweddarwyd am 10:51\nMae Heddlu Gogledd Cymru yn apelio am wybodaeth yn dilyn diflaniad merch 14 oed a dynes 22 oed.\nMae Alicia Cox, 14, ar goll o Bentraeth, Ynys Môn.\nMae lle i gredu y gallai hi fod yn ardal Bangor o hyd, neu ei bod yn ardal Bodedern.\nMae hi’n 5’5″, ac mae ganddi wallt brown hir a styden yn ei thrwyn, ac roedd hi’n gwisgo siaced denim lliw glas golau y tro diwethaf i rywun ei gweld.\nMae Jade Messham, 22, yn dod o Benyffordd yn Sir y Fflint.\nMae hi’n 5’6″ ac o gorffolaeth denau.\nMae ganddi wallt hir iawn sydd wedi’i liwio’n olau.\nMae hi’n siarad ag acen Gymreig.\nIs-weinidog yn ymddiswyddo yn sgil helynt Dominic Cummings


Live: Mae ASEau yn trafod cytundeb data gyda'r UD yn y dyfodol yn sgil sgandal yr NSA - Gohebydd yr UE\nLive: Mae ASEau yn trafod cytundeb data gyda'r UD yn y dyfodol yn sgil sgandal yr NSA\nMae Safe Harbour yn gytundeb ar y cyd rhwng yr Unol Daleithiau a’r UE i sicrhau bod data Ewropeaid yn cael eu gwarchod, hyd yn oed pan fyddant yn cael eu rheoli gan gwmnïau Americanaidd y tu allan i Ewrop. Yng ngoleuni sgandal hacio’r NSA, daeth ymchwiliad y Senedd i’r casgliad y dylid atal y cytundeb. Ar 15 Ionawr o 15h CET, bydd ASEau yn trafod dyfodol y cytundeb gyda chynrychiolwyr o'r Comisiwn Ewropeaidd a'r Cyngor.\nBeth yw'r cytundeb Harbwr Diogel?\nLlofnodwyd cytundeb Harbwr Diogel yr UE-UD yn 2000 ar ôl dwy flynedd o drafodaethau, gan ei gwneud yn ofynnol i gwmnïau’r Unol Daleithiau gydymffurfio ag egwyddorion preifatrwydd yr UE wrth ddelio â data Ewropeaid. Mae hyn hefyd yn berthnasol os nad yw'r data yn bod yn yr UE. Nod y cytundeb oedd darparu lefel ddigonol o ddiogelwch wrth ddelio â data a drosglwyddir rhwng gwledydd ac mae'n ei gwneud yn ofynnol i gwmnïau'r UD hunan-ardystio eu bod yn cydymffurfio â'r rheolau.\nBeth sydd yn y fantol?\nYn yr UE mae pryderon difrifol bellach ynghylch effeithiolrwydd y cytundeb, yn enwedig ers sgandal ysbïo'r NSA. Ar ôl i'r pwyllgor rhyddid sifil ddod i'r casgliad bod yn rhaid atal y cytundeb, bydd yr EP yn trafod ei ddyfodol gyda'r Cyngor a'r Comisiwn yn y cyfarfod llawn.\nFinodwch yr hyn sydd gan sefydliadau'r UE i'w ddweud am y cytundeb trwy wylio'r ddadl yn fyw ar 15 Ionawr am 15h CET. Gallwch ddilyn y ffrydio gan glicio yma.\nCyfweliad ag ASE Claude Moraes ar wyliadwriaeth dorfol electronig dinasyddion yr UE.\nPynciau cysylltiedig:sefydliadau'r UEEgwyddorion preifatrwydd yr UEcynnwysllawn-ddelweddSgandal hacio NSASgandal ysbïo NSACytundeb Harbwr Diogel


Awgrymiadau i gael y gorau o'ch argraffydd | Newyddion bachu\nMae argraffwyr wedi dod yn elfennau na allant fod ar goll mewn cartref yn ymarferol, mae'r oes ddigidol wedi gwneud inni addasu'n gyflym i amgylchedd digidol, fodd bynnag ... Pwy sydd heb orfod rhedeg o gartref yn chwilio am gwmni argraffu i gael eu tocynnau awyren? Dyna pam, o ystyried y gost isel y maent yn ei pheri, mae'r rhan fwyaf o bobl yn dewis prynu argraffwyr ar gyfer y cartref.\nFodd bynnag, gallwn bob amser gael hyd yn oed mwy allan o'r math hwn o gynnyrch, dyna pam rydym am ddangos y triciau gorau i chi i gael y gorau o'ch argraffydd gartref, gan arbed amser ac arian ar hyd y ffordd. Peidiwch â cholli'r cyfle!\nFelly arhoswch gyda ni a darganfod beth yw'r triciau bach hynny a all eich gwneud chi'n feistr ar argraffwyr cartref.\n1 Prynu argraffydd i chi'ch hun sy'n addas i'ch anghenion\n2 Y peth cyntaf yw'r cyfluniad\n3 Defnyddiwch ffontiau a gosodiadau pŵer isel\n4 Ydych chi am arbed ar inc?\n5 Alinio a graddnodi'ch argraffydd\nPrynu argraffydd i chi'ch hun sy'n addas i'ch anghenion\nMae yna bob maint, monocromatig, laser ... Efallai ei fod yn ymddangos yn llanast mawr, felly'r peth mwyaf arferol yw ein bod ni'n mynd i'r siop ac yn gorffen gyda'r un sy'n fwy neu lai yn gweddu i'n cyllideb, fodd bynnag, ei fuddsoddi bob amser yn cynilo fel arfer. Dyna pam y mae'n rhaid i ni ystyried a ydym yn gyffredinol yn mynd i argraffu dogfennaeth, ffotograffau neu ddefnydd cymysg. Ar ôl i'n hanghenion gael eu penderfynu, gallwn fynd at y sefydliad dibynadwy i gaffael argraffydd a fydd yn cwrdd â'n disgwyliadau mewn gwirionedd. heb adael gormod o arian inni ar hyd y ffordd.\nMewn gwirionedd nid oes gwahaniaeth mawr mewn ansawdd rhwng argraffwyr laser ac inc, ond mae argraffwyr laser fel arfer wedi'u cynllunio i wrthsefyll llwythi gwaith mwy, felly os oes gennych gwmni mawr a'ch bod yn mynd i gysegru'ch hun i argraffu llawer iawn o ddogfennau, y laser. argraffydd yn mynd i fod yn opsiwn i chi. Tra os ydych chi'n mynd i wneud defnydd clasurol a domestig o'r argraffydd, mae'r opsiwn yn glir, mae argraffwyr inc yn aml yn rhatach ac yn haws i'w cynnal.\nY peth cyntaf yw'r cyfluniad\nAr yr adeg yr ydym i mewn, mae'n bwysig eich bod yn cofio bod gan y prif wneuthurwyr argraffwyr feddalwedd ar y rhwydwaith eisoes, ond os oes gennym gyfrifiadur personol sydd wedi'i adael yn eithaf neu wedi colli'r ategolion cyfluniad ar gyfer ein hargraffydd, rydym yn argymell y tric syml hwn. . Ewch i'ch peiriant chwilio dibynadwy, Google er enghraifft, a theipiwch fodel eich argraffydd i chwilio am y gyrwyr diweddaraf, er enghraifft: Gyrwyr HP Inkjet L38450 », fel hyn rydym yn mynd yn uniongyrchol i'r wefan lawrlwytho briodol ac yn cael y feddalwedd ddiweddaraf.\nMae diweddaru'r argraffydd a'i yrwyr yn bwysig er mwyn cael y gorau ohono, cofiwch mai popeth mewn cyfrifiadura yw'r ddawns gywir rhwng meddalwedd a chaledwedd. Peidiwch ag ymddiried yn llwyr yn y gosodiadau diofyn y gall systemau fel Windows 10 eu cynnig i chi, gan fod rhaglenni pob brand fel arfer yn cynnig gwybodaeth fanylach inni yn ogystal â phroffiliau cyfluniad gwell a fydd yn caniatáu inni wneud y gorau o'n hargraffydd.\nDefnyddiwch ffontiau a gosodiadau pŵer isel\nYdych chi am arbed inc? Wel, dylech chi wybod bod rhai ffontiau'n tueddu i wario cryn dipyn o'r cynnwys gwerthfawr hwn o'n hargraffydd. Rydym yn argymell eich bod chi'n dewis Times News Rhufeinig y bost fel y prif ffynonellau wrth argraffu eich testunau. Mae newid y ffont fel arfer yn eithaf hawdd mewn rhaglenni swyddfa fel Microsoft Word neu Open Office. Mae hefyd yn bwysig ein bod ni'n gwybod sut i reoli'r defnydd o feiddgar a theitlau, nid oherwydd ein bod ni'n ychwanegu llawer iawn o destun mewn llythrennau bras neu briflythrennau rydyn ni'n mynd i gael canlyniadau gwell wrth ddarllen.\nYn yr un modd, bydd rhaglenni gyrwyr ein hargraffwyr yn rhoi cyfle inni argraffu mewn gwahanol feintiau, os nad ydym yn rhy goeth gallwn ddewis y modd arbed neu ansawdd isel sydd ar gael yn Windows, ar gyfer hyn rydym yn mynd i fynd. i Panel Rheoli> Argraffwyr> Argraffu Dewisiadau y o fewn y paneli cyfluniad byddwn yn dewis y modd «drafft», Mae hyn nid yn unig yn cyflymu'r ffordd y mae'r argraffydd yn gweithio, ond mae'n arbed inc.\nYdych chi am arbed ar inc?\nWeithiau credwn mai'r mwyaf drud yw'r mwyaf effeithlon, ond nid yw hyn yn wir. Mae brandiau marchnad mawr fel HP yn dechrau cynnig cynlluniau amnewid cetris inc am brisiau cystadleuol iawn. Er enghraifft, mae HP Instant Ink yn wasanaeth cyfleus a fforddiadwy sy'n eich galluogi i gael inc ar gael bob amser. Mae'r argraffydd yn rhybuddio HP bod lefelau inc yn isel a bod HP yn eu danfon i'ch drws, cyn iddynt redeg allan. Inc Instant HP Maent yn seiliedig ar y tudalennau rydych chi'n eu hargraffu, nid yr inc rydych chi'n ei ddefnyddio, felly does dim ots pa fath o ddogfen y mae angen i chi ei hargraffu, boed yn ffotograff lliw o'r ansawdd uchaf neu'n ddogfen ddu a gwyn, bydd y gost yr un peth. . Am € 2,99 y mis gallwch argraffu hyd at 50 tudalen, am € 4,99 y mis hyd at 100 tudalen ac am € 9,99 y mis hyd at 300 tudalen. Yn ogystal, gallwch newid neu ganslo'r cynllun ar unrhyw adeg.\nOs cymerwn i ystyriaeth bod y pris yn cynnwys cludo cetris newydd a chasglu ac ailgylchu'r hen rai, yn ogystal â hyblygrwydd y gwasanaeth, mae hyn yn cael ei ystyried yn ddewis arall hynod ddiddorol ar gyfer cartrefi lle mae pobl sydd fel arfer angen. yr argraffydd ar gyfer gwaith, yn ogystal â'r rhai sydd â phlant o oedran astudio, plant bach neu yn syml ar gyfer y rhai sydd am gael y tawelwch meddwl o gael inc bob amser pan fyddant yn mynd i argraffu. Yn amlwg mae HP yn gwarantu ansawdd a gwydnwch uchaf eich printiau gyda Original HP Ink, Diolch i'r gwasanaeth Instant Ink, maen nhw'n cyrraedd eich drws yn uniongyrchol. Gwarant a fydd yn caniatáu ichi fwynhau dogfennau a ffotograffau a fydd yn para dros amser ac am gost lawer is nag yr ydych chi'n meddwl. Yn y modd hwn rydym yn sicrhau nad yw ein hargraffydd yn dioddef ac rydym bob amser yn defnyddio inciau cydnaws o'r ansawdd uchaf.\nAlinio a graddnodi'ch argraffydd\nMae llawer o ddefnyddwyr yn canfod bod ansawdd a pherfformiad yr argraffydd yn lleihau dros amser. Bydd graddnodi ac alinio'r argraffydd yn arbed arian a thrafferthion inni, yng nghyfarwyddiadau ein hargraffydd byddwn yn gyffredinol yn dod o hyd i'r ddogfennaeth angenrheidiol i fwrw ymlaen â'r dieithrio canlyniadol o'r argraffydd, fel rheol Fel rheol mae'n weithdrefn gyflym a hawdd sy'n cael ei chynnal gan ddefnyddio ffolios a bennwyd ymlaen llaw fel canllawiau.\nGobeithiwn y bydd ein cynghorion i gael y gorau o'ch argraffydd yn ddefnyddiol i chi, nawr eich tro chi yw eu rhoi ar waith.\nLlwybr llawn i'r erthygl: Newyddion bachu » cyffredinol » Tiwtorialau » Awgrymiadau i gael y gorau o'ch argraffydd\nSerge Rivas meddai\nCyngor da iawn, y cysur o gael argraffydd Wi-Fi gartref, i mi mae'n llwyddiant llwyr, gan fy mod i'n gallu ei ddefnyddio o unrhyw ddyfais, mae'n gyffyrddus iawn.


Lansio Drysau agored yn safle treftadaeth Cymru\nSafleoedd cudd hanesyddol ar agor i'r cyhoedd\nMae amgueddfeydd, atyniadau hanesyddol a thrysorau cudd Cymru yn disgwyl croesawu miloedd a ymwelwyr fis nesaf fel rhan o gynllun Drysau Agored – y digwyddiad gwirfoddoli mwyaf yn y sector treftadaeth yng Nghymru.\nEleni, lansiwyd Drysau Agored o gartref Corfforaeth Talacharn, un o ddim ond ychydig o gorfforaethau o'r fath ym Mhrydain gyda systemau caeau agored yn parhau i weithredu, a'r unig un yng Nghymru heddiw.\nBydd adeiladau a safleoedd sydd fel arfer ynghau i'r cyhoedd ymysg y llu o drysorau cudd fydd yn cymryd rhan yn Drysau Agored. Mae'r rhain yn cynnwys Fferm Gartref o'r 17eg ganrif ar Ystâd Ruperra yng Nghaerffili, a oedd ar un adeg yn darparu bwyd ar gyfer Morganiaid Tredegar a oedd yn byw yn y castell, a Warws Pier y Tywysog ar Ynys Môn.\nBydd cynnig i'r 20,000 cyntaf o bobl sy'n cofrestru drwy’r dudalen Eventbrite fynediad am ddim i safleoedd lle mae angen talu dros y penwythnos olaf ym Medi 26-27, ac mae hefyd yn cynnig rhaglen lawn o weithgareddau a digwyddiadau i ddathlu Drysau Agored.\n“Yn ogystal â chydlynu'r digwyddiad ar draws Cymru, bydd Llywodraeth Cymru unwaith eto'n cynnig cyfle i bobl leol ac ymwelwyr fel ei gilydd ymgysylltu â diwylliant hynod ddiddorol ein gwlad, drwy gynnig tocynnau rhad ac am ddim i safleoedd hanesyddol dan ei ofal yn ystod wythnos olaf Drysau Agored."\nEwch i adran ar Drysau Agored i weld rhestr lawn o ddigwyddiadau a manylion yr eiddo sy'n cymryd rhan yn y rhaglen. I gofrestru am docyn mynediad rhad ac am ddim i safleoedd Cadw ar 26 neu 27 Fedi, ewch i dudalen Evenbrite.\nOs oes gennych chi ddatganiad neu newyddion am eich sefydliad neu fusnes yna danfonwch y manylion atom ni ac fe wnawn ni rhoi'r gair ar led. E-bostiwch datganiad@lleol.cymru\nApêl am gefnogaeth i gais Dinas Diwylliant Tyddewi\non 18/04/2017 - 09:17 pm\nCodi £2,400 at achos da gyda chalendr noethlymun\non 07/06/2017 - 05:36 pm


Rydych chi yma: Hafan > Cyrsiau Ôl-raddedig > MBA Gweithredol\nEwch i gam nesaf eich gyrfa gyda'r cymhwyster ôl-raddedig hwn\nMae'r astudio'n cael ei ddylanwadu gan broblemau busnes cyfoes, byd go-iawn\nYmarferwyr ac academyddion profiadol sy'n llunio rhaglen unigryw\nHyd y Cwrs: 1 Fl (LlA) FL (RhA)\nAddysgwyd myfyrwyr gan gymysgfa o ymarferwyr ac academyddion profiadol. Ymunwch a grŵp proffesiynol o reolwyr sy'n uchelgeisiol ac yn gweithio mewn amryw o sectorau ac yn darparu amgylchedd bywiog, deinamig ac amrywiol i astudio ynddi.\nDysgwch gan diwtoriaid cefnogol, proffesiynol gyda'r wybodaeth ddamcaniaethol a'r profiad busnes i greu amgylchedd bywiog wedi'i ffocysu ar ddysgu gweithredol.\nCanfyddwch ardal sydd o ddiddordeb arbennig i astudio mewn manylder a chynhyrchu traethawd hir manwl a strwythuredig sy'n dod yn eirda personol oherwydd mae'n darparu tystiolaeth o beth rydych yn gallu ei gyflawni yn nhermau astudiaeth annibynnol a chanfod atebion i broblemau busnes/rheolaeth.\nCai myfyrwyr y cyfle i ymarfer sgiliau ac ymddygiad corfforaethol wrth iddyn nhw dderbyn problemau busnes sydd angen ymchwil a gwerthusais cyn cychwyn trafod ac os angen, datrys gwrthwynebiad.\nDilyniant a Thyfiant Cwsmer\nGweithio Allan y Rhifau\nArwain ar gyfer Perfformiad Sefydliad\nProsiect Ymchwil Systematig (modiwl traethawd hir)\nYn ystod pob modiwl ac ar ôl cyflwyno pob aseiniad bydd cyfleoedd dysgu ychwanegol ar gael drwy'r adborth unigol a ddarparwyd.\nMae pob aseiniad yn annog myfyrwyr i adlewyrchu ar a datblygu mewnwelediad i sefyllfaoedd perfformiad busnes, o berthnasedd i'r modiwl, byddai'n buddio o sylw a dehongliad i ddatrys problemau yn ogystal â darparu teimlad o bwrpas a chyfeiriad ar gyfer dyfodol y busnes. Mae sefyllfaoedd ac astudiaethau achos yn cael eu defnyddio i ehangu cwmpas cymhwysiad ymarferol a datblygiad sgiliau pellach.\nMae cyflogwyr yn gefnogol o'r dull yma gan fod cymryd rhan yn y rhaglen yn galluogi archwiliad o systemau, gweithdrefnau ac ymarferion mewnol. Mae'r aseiniadau wedi eu profi i fod yn gatalyddion ar gyfer newidiadau o fewn mudiadau ll mae myfyrwyr yn cael eu cyflogi.\nYn fodiwl tri diwrnod bob 6 wythnos; bydd eich eMBA yn cael ei gwblhau dros ddwy flynedd ar gyfanswm cost o £11,000 (£5,500 y flwyddyn).


> Cyfweliad Artist - Kaz Alexander\nSianel / 12 Ion 2021\nBeth sbardunodd eich diddordeb mewn ffotograffiaeth i ddechrau? Ydych chi’n edmygu unrhyw ffotograffwyr yn arbennig?\nDechreuodd fy niddordeb pan oeddwn i’n blentyn bach: cefais gamera bocs tegan wedi’i wneud o blastig (dw i’n meddwl bod gen i ffoto neu ddau o hyd a dynnais i gyda hwnnw). Yna, blwyddyn neu ddwy wedyn daeth milwr yn ôl o’r Almaen – roedd mam yn deipydd CS oedd yn gysylltiedig â RSME a BD – a daeth ag Iloca Rapide B 35m SLR gydag o a gafodd o arwerthiant bomio. Dyma oedd fy nghamera wedyn hyd yr 1990au cynnar (roeddwn i’n meddwl y byd ohono). Allwn i ddim bob amser fforddio datblygu’r ffilmiau ond cofnodais bopeth o’m cwmpas: fy nghi, gweithio yn y caeau yng Nghaint gyda Nan Gert, strydoedd diddorol yn Llundain, patrymau’r cymylau, partïon myfyrwyr a theithio dros y tir i Iran.\nMae dau ffotograffydd sydd wedi fy llenwi ag edmygedd ers i mi fod yn blentyn: Jane Brown (am ei phortreadau 2.8 f-stop ac am ei chofnodion cymdeithasol) a Martha Gellhorn (am ei ffotograffiaeth rhyfel).\nBeth oedd y cymhelliant a sbardunodd eich prosiect My World Through Glass?\nRydw i wedi bod yn ddifrifol wael ac anabl ers 1982, ac wedi bod yn gaeth i’r tŷ ers ychydig dros ugain mlynedd. Yn ystod y blynyddoedd diwethaf hynny pan ydw i wedi bod yn gaeth i’r tŷ rydw i wedi dechrau cael fy angori fwy a mwy i un lle, ac mae hynny’n golygu mai’r cwbl a welaf o’r byd tu allan ydy’r hyn a welaf drwy wydr. Er enghraifft, drwy fy ffenestr, lens fy nghamera, fy llechen a sgriniau teledu. Roeddwn i bob amser eisiau tynnu lluniau ond roeddwn i’n teimlo’n siŵr ei bod hi’n ddiflas i bobl eraill weld yr un pethau drosodd a throsodd; roedd hyn yn fy ngwneud i’n drist. Yna penderfynais mai dyma oedd fy myd ac y dylwn ei gofnodi mewn ffordd ddisgybledig a gonest, mewn ffordd oedd o ddiddordeb i mi. Ac felly y dechreuodd My World Through Glass. (Ni feddyliais erioed y byddai pobl wirioneddol eisiau gweld fy ffotograffau hefyd).\n10°C 4.27PM Changeable, with fast-moving, variable clouds; chilly, damp with wind veering & rising slightly. Wind 32mph WSW.\nFel ffotograffydd, ym mha ffyrdd gafodd y pandemig effaith ar eich dewis bwnc a’ch dull?\nMae’n rhaid i mi fod yn onest, heblaw am bryderu ynglŷn â phobl eraill, dydy’r pandemig ddim wedi dylanwadu ar fy newis bwnc na’m dull i raddau mawr. Ond, wrth i fwy o bobl ddechrau hoffi fy ffotograffau a’m dilyn ar Instagram – gan ddweud bod y lluniau wedi codi eu calonnau – sylweddolais fy mod i’n rhoi rhywbeth i rywun heblaw fi fy hun.\nSut mae Instagram wedi eich galluogi i rannu eich gwaith o greu lluniau gyda chynulleidfa ehangach?\nMae Instagram wedi bod yn hollbwysig am ei fod wedi rhoi fy ffotograffau o flaen llygaid pobl drwy’r byd i gyd. Mae hefyd wedi golygu fy mod i wedi cael fy narganfod yn 63 oed ac mewn cyfnod pan na allaf wneud dim byd ond gorwedd yn ôl mewn sedd godi/lledorwedd, tynnu un neu ddau o luniau o’r man hwnnw, a symud yn sigledig at y comôd rai troedfeddi i ffwrdd.\nMae’n anarferol bod tri ffotograffydd sydd wedi eu seilio yng Ngogledd Cymru yn yr arddangosfa Nifer o Leisiau, Un Genedl 2, a bod dau ohonynt ym Môn. Ydych chi’n teimlo bod cyfoeth ac amrywiaeth Gogledd Cymru’n derbyn y sylw mae’n ei haeddu gan ffotograffwyr cyfoes?\nO siarad yn gyffredinol, mae’r syniadau a’r safbwyntiau am Gymru wedi tueddu i ymdroelli o amgylch Caerdydd yn anffodus (ac mae hynny’n peri rhwyg). Credaf ei bod hi’n bwysig uno Cymru yn y ffordd y mae hi’n cael ei chyflwyno i’r cyhoedd, p’un a ydyn nhw yng Nghymru ai peidio. Rwyf wrth fy modd bod tri ohonom yn byw yng Ngogledd Cymru ac rwy’n hapus hefyd bod dau ohonom ym Môn. Does gen i ddim syniad faint o sylw cyhoeddus mae ffotograffwyr lleol wedi ei dderbyn, ond rydw i wedi sylwi ar drysorfa fach o ddawn ffotograffig ar yr ynys hon ei hun; dydw i ddim yn eu nabod nhw’n unigol ond rydw i wedi gweld eu gwaith ar y cyfryngau cymdeithasol. Ni allaf siarad dros ddewis bynciau’r ffotograffwyr cyfoes eraill, na rhoi sylw amdanynt (nid pawb sy’n gallu symud yn rhydd o amgylch y wlad). Byddwn yn annog pob ffotograffydd yng Nghymru i roi cynnig, o leiaf, ar ddogfennu a chyfleu byd Gogledd Cymru, yn ogystal â rhanbarthau eraill.\n11°C 4.18PM Mostly clear & hazy, with peripheral clouds; chilly, damp with wind decreasing noticeably. Wind 39mph SW.\nBeth yw eich barn am fod yn rhan o arddangosfa Ffotogallery?\nI fod yn onest, roeddwn i wedi rhyfeddu ac mewn cyflwr o anghrediniaeth i raddau mawr pan gefais neges uniongyrchol ar Instagram gan David (cyfarwyddwr Ffotogallery)! Roeddwn wedi rhyfeddu cael fy narganfod heb wneud unrhyw beth i geisio hynny, a finnau’n 63 oed, yn colli fy ngolwg mewn un llygad ac mor ddifrifol wael ac anabl. Rwy’n gwerthfawrogi hyn yn fawr iawn a byddaf yn ei werthfawrogi am byth. Credaf yn y syniad sy’n sail i Nifer o Leisiau, Un Genedl ac felly rwy’n falch cael chwarae rhan yn y prosiect hwn.\nBeth yw eich gobeithion i Gymru yn 2021?\nWaw, dyna gwestiwn! Dw i’n gobeithio y byddwn ni’n parhau’n falch o’n gwahaniaethau ac wedi ein huno ganddynt, am ein bod ni oll yn rhan o Gymru. Gobeithio y gallwn lwyddo i oroesi a rheoli COVID 19 – a’i holl amrywiolion – gyda chyn lleied o farwolaethau a chyn lleied o drallod ag sy’n bosibl (ac hefyd y bydd pobl gyda COVID Hir yn derbyn y cymorth y maent ei angen). Hoffwn i Lywodraeth Cymru fod yn gryfach (mae’n rym er daioni yn y bôn).\nO ddiddordeb pellach\nNifer i Leisiau, Un Genedl 2


Mae’r Grŵp Cydnerthedd COVID-19 yn lansio llinellau cymorth a hunanasesu ar gyfer Gweithgynhyrchwyr bwyd a diod o Gymru\nMae grŵp o sefydliadau cymorth arbenigol a gefnogir gan Lywodraeth Cymru wedi lansio ystod o adnoddau i helpu gweithgynhyrchwyr bwyd a diod o Gymru i adfer o effaith COVID-19.\nRadnor Infusions yn cael canmoliaeth uchel yng ngwobrau The Grocer\nMae'r cwmni dŵr mwyn o Gymru, Radnor Hills wedi derbyn gwobr 'canmoliaeth uchel' gan feirniaid yng Nghategori Diodydd Meddal a Chymysgwyr The Grocer New Products Awards ar gyfer eu Radnor Infusions Lemon & Mint.\nCynhyrchwyr bwyd a diod o Gymru yn dod at ei gilydd i greu cyfle siopa unigryw\nEr na all pobl ymweld â Chanolfan Diwydiant Bwyd ZERO2FIVE oherwydd pandemig COVID-19, maent yn dal i gynnal digwyddiadau Canolfan Diwydiant Bwyd Meet ZERO2FIVE ar-lein fel y gall cwmnïau ddarganfod mwy am y gefnogaeth y gallwn ei chynnig.\nSut mae un o fusnesau bwyd Cymru wedi ailddyfeisio ei hun yn ystod pandemig COVID-19\nYn ystod y flwyddyn hon bu'n rhaid i lawer o fusnesau bwyd a diod Cymru feddwl yn ehangach a chreu ffyrdd newydd o wneud busnes i ymdopi â chanlyniadau pandemig COVID-19. Gyda chymorth Is-adran Bwyd a Diod Llywodraeth Cymru, mae un busnes bwyd wedi gwneud hynny’n llwyddiannus.\nGweminar Gwybodaeth - Gwneud Pryfed yn Fusnes Gwych\nCyfle i gael gwybodaeth am weithio yn y sector bwyd seiliedig ȃ pryfed\nCywain - Gweithdy Marchnata & Delio â Meddylfryd Negyddol drwy'r Sianelau\nMi fydd y gweithdy yma'n dangos gwahanol enghreifftiau er mwyn cefnogi'ch busnes.\nCywain - Gweithdy Creu Siop ar Facebook ac Instagram\nMi fydd y gweithdy Siopa ar Facebook ac Instagram hwn yn esbonio cam wrth gam y broses o greu siop ar Facebook.


A oes gennych chi ddiddordeb mewn dilyn gyrfa gyffrous y maes Peirianneg Fecanyddol? Ar y cwrs hwn, cewch feithrin y sgiliau a'r wybodaeth ragarweiniol a fydd yn eich paratoi i weithio mewn amrywiaeth o swyddi ym maes peirianneg, mewn diwydiannau sy'n cynnig gwasanaeth ac mewn diwydiannau gweithgynhyrchu.\nMae'r cwrs yn gysylltiedig â gwaith, a byddwch yn dysgu drwy gwblhau prosiectau ac aseiniadau a seiliwyd ar sefyllfaoedd realistig. Mae cyflogwyr a phrifysgolion yn rhoi gwerth ar y cymhwyster hwn, a bydd yn eich paratoi i wneud cynnydd proffesiynol ac addysgol.\nsesiynau ymarferol yn y gweithdy\nsesiynau yn y dosbarth\ngwaith myfyriwr ganolog\nAr y rhaglen, cewch eich asesu drwy gyfuniad o’r canlynol:\nAr ôl cwblhau'r cwrs hwn yn llwyddiannus, bydd gennych nifer o ddewisiadau o ran beth i'w wneud nesaf, gan gynnwys dilyn cwrs Lefel 3 llawn-amser er mwyn datblygu'ch gwybodaeth a'ch sgiliau ymhellach a gwella'ch rhagolygon.\nDewis arall fyddai gwneud cais am brentisiaeth a chael eich rhyddhau o'r gwaith ddiwrnod yr wythnos er mwyn cwblhau NVQ Lefel 3.\nYmhlith y meysydd peirianegol a fydd ar gael i chi, bydd: gweithgynhyrchu, cynnal a chadw, gwneud offer, a chymorth technegol. Os gwnewch barhau i hyfforddi ymhellach, cewch hefyd ddewis gweithio mewn meysydd peirianegol mwy arbenigol. Mae hwn yn gymhwyster a gydnabyddir gan y diwydiant ac sy'n meithrin gwybodaeth a sgiliau ym maes peirianneg.\nPeirianneg Drydanol Lefel 3\nPeirianneg (Peirianneg Drydanol/Electronig) Lefel 3\nPeirianneg (Peirianneg) Lefel 3\nPeirianneg (Cynnal a Chadw Tyrbinau Gwynt) Lefel 3\nPrentisiaethau, Technegwyr a Pheirianwyr ym maes:\nPŵer ac Ynni


Sut i Dod yn Arbenigwr Ardystiedig o Wyddonydd Data? - Ysgol ITS Tech\nSut i Dod yn Arbenigwr Ardystiedig o Wyddonydd Data?\nHwylusydd Gyrfaoedd Gwyddonydd Data\nArbenigwr Gwyddoniaeth Data - Gwyddonydd Data\nHyfforddiant Profi Meddalwedd\nGwyddonydd Data : Mae Gwyddoniaeth Data yn faes rhyngddisgyblaethol sy'n defnyddio nifer o setiau arbenigedd - mesuriadau, rhaglenni, dysgu peiriannau, cloddio data, ac arholiad - i ganolbwyntio dysgu a darnau defnyddiol o wybodaeth y gellir eu defnyddio i gymryd dewisiadau busnes sylfaenol. Gyda chwyth o ddata ar draws y lle, mae gwyddoniaeth data wedi ennill y statws o fod yn amlwg ymhlith y galwiadau cynyddol mwyaf amlwg a chynyddol ar gyfer yr hyn sydd i ddod. Nid yw troi at ymchwilydd data yn weithred syml gan ei fod yn gorfodi arbenigwyr i fod yn wych mewn nifer o diriogaethau o ran gallu, gan gynnwys rhifyddeg, peirianneg feddalwedd, dysgu ffeithiol, tafodieithrwydd peiriant, arholiad cynhenid, cronfa ddata, ymchwilio i weithrediadau. Er mwyn cyflawni setiau amrywiol o arbenigeddau, mae'n sylfaenol cael paratoi ffurfiol o sylfaen ddysgu syfrdanol sydd â'r fframwaith hanfodol a'r asedau dysgu i addysgu'r pynciau hyn.\nMae'n debyg mai cwrs 12-wythnos neu 3-mis gan Atebion Technoleg Arloesol ar Wyddoniaeth Ddata yw'r rhai gorau i unigolion sy'n dymuno mynd i mewn i fydysawd Big Data Analytics. Mae'r cwrs labordy hwn yn cynnwys modiwlau 12 ar wahân lle bydd y pwyslais ar bob un o'r galluoedd a ddywedir isod:\nRhifeg ac Ystadegau\nRhaglennu Python a Scala\nHadoop YARN ac Ambari\nSgwâr, Flume a Kafka\nPig, Hive ac Impala\nR Rhaglennu neu Modelu Rhagfynegol\nGolygfa a Golygfa Gyflym\nDechrau Dysgu Peiriant\nMae pob un o'r pynciau hyn yn nodi gyda nhw Data Mawr Dadansoddiadau sy'n faes sy'n ddiddiwedd sy'n datblygu fel mynegiant poblogaidd y dyddiau hyn. Mae'r cwrs hwn yn dechrau yn dechrau heb unrhyw help allanol i ddangos syniadau hanfodol ar ddatblygiadau Datblygiad Mawr, tra'n parhau tuag at ddysgu wedi'i ysgogi ymlaen Gwyddoniaeth data. Yn ogystal, mae system fiolegol Hadoop yn cael ei chanfasio mewn manylder anhygoel i grynhoi aelodau â phapur Apache Hadoop ar gyfer Big Data Analytics.\nMae'r cwrs hwn ar gyfer gwannabes sydd bellach yn wych mewn ymchwiliad busnes, ond mae angen cyfarwyddyd a chefnogaeth ar syniadau, er enghraifft, Rhaglennu R, Peiriant Dysgu, Modelu Rhagfynegol ac Ystadegau. Gall arbenigwyr profiadol sydd angen edrych dros eu gallu i baratoi cadarnhad ymuno â'r cwrs 3 wythnos hon. Bydd ymchwilwyr Data Ynni yn y cwrs hwn hefyd yn codi meistrolaeth ar systemau canfyddiad Data ac arholiad R. Bydd y cwrs yn amlinellu'r modiwlau sy'n cyd-fynd â nhw:\nGwyddoniaeth ac Ystadegau\nR Rhaglennu a Modelu Rhagfynegol


Caerphilly - Troseddau ieuenctid\nPreswylydd Plant a Theuluoedd Gwasanaethau i bobl ifanc Troseddau ieuenctid\nGwasanaeth Troseddau Ieuenctid Blaenau Gwent a Chaerffili\nYsbrydoli, cymell a chefnogi plant i fyw bywydau di-drosedd.\n• Atal a dargyfeirio plant rhag ymddygiad gwrthgymdeithasol a throseddol.\n• Gwerthfawrogi amrywiaeth plant a'u helpu i gyflawni canlyniadau gwell.\n• Sicrhau bod plant yn cael eu cadw'n ddiogel a bod y risg i'r cyhoedd yn cael ei lleihau.\n• Darparu cymorth effeithiol i deuluoedd a dioddefwyr sy'n ymwneud â'r gwasanaeth wrth weithio i sicrhau cymunedau mwy diogel a chynhwysol.\n• Sicrhau bod ethos, egwyddorion ac ymagweddau arfer adferol yn cael eu hymgorffori ym mhob agwedd ar gyflwyno gwasanaeth GTI.\n• Buddsoddi mewn staff a gwirfoddolwyr i sicrhau gweithlu proffesiynol, medrus a gwybodus.\n• Gweithio mewn partneriaeth.\nCymorth Cynnar (Atal).\nDatrysiad CymunedolMae pobl ifanc 10-17 oed sydd wedi troseddu am y tro cyntaf yn cael eu hatgyfeirio at y Gwasanaeth Troseddu Ieuenctid i gwblhau Datrysiad Cymunedol. Mae'r Datrysiad Cymunedol yn rhoi cyfle i bobl ifanc gwrdd â dioddefwyr eu troseddau er mwyn atgyweirio'r niwed a achoswyd a gweithio ar y ffactorau a arweiniodd at yr ymddygiad troseddol. Mae cwblhau Datrysiad Cymunedol yn llwyddiannus yn caniatáu i'r heddlu i beidio cymryd unrhyw gamau pellach gan arwain at bobl ifanc yn osgoi cael cofnod troseddol ar y cam hwn. Gwneir atgyfeiriadau gan yr Heddlu.\nGorchmynion AtgyfeirioPan fydd person ifanc gerbron y llys wedi’i gyhuddo o drosedd a’i fod yn pledio’n euog, gall y Llys bennu Gorchymyn Atgyfeirio. Bydd gofyn i’r person ifanc fynd i banel Gorchymyn Atgyfeirio gyda’i rieni/gwarcheidwad. Mae tri gwirfoddolwr o’r gymuned leol yn arwain y panel Gorchymyn Atgyfeirio ynghyd ag aelod o’r Gwasanaeth Troseddau Ieuenctid. O dan y gorchymyn, bydd y person ifanc yn cytuno i gontract a all gynnwys gwneud iawn i’r dioddefwr yn ogystal ag ymgymryd â rhaglen o ymyraethau a gweithgareddau i fynd i’r afael â’r ymddygiad troseddol. Gall Gorchmynion Atgyfeirio fod am 3 i 12 mis. Mae’r gollfarn wedi’i disbyddu unwaith y bydd y contract wedi’i gwblhau yn llwyddiannus.\nGoruchwylio ac Arolygu Dwys Mae angen rhaglen Goruchwylio ac Arolygu Dwys ar rai pobl ifanc i’w helpu rhag troseddu pellach. Fel arfer caiff Gorchymyn Adsefydlu Ieuenctid gyda Goruchwylio ac Arolygu Dwys ei roi i bobl ifanc sy’n parhau i droseddu neu fel dewis arall i’r ddalfa (carchar). Caiff y person ifanc ei oruchwylio am 25 awr yr wythnos yn y tri mis cyntaf ac mae hefyd yn cael cyrffyw electronig (tag ar y ffêr) ac mae’n rhaid iddo aros gartref rhwng oriau penodol.\nY ddalfaMae dau fath o ddedfryd o garchar: Gorchymyn Cadw a Hyfforddi a all fod rhwng pedwar mis hyd at ddwy flynedd o hyd, neu Gorchymyn Adran 91/92 a all fod am ddwy flynedd neu fwy; dim ond mewn Llys y Goron y caiff y Gorchymyn hwn ei roi a hynny am droseddau difrifol iawn. Byddai pobl ifanc yn treulio hanner cyntaf Gorchymyn Cadw a Hyfforddi neu Orchymyn Adran 91/92 yn y ddalfa a’r misoedd sy’n weddill yn y gymuned ‘ar drwydded’ dan oruchwyliaeth y Gwasanaeth Troseddau Ieuenctid. Mae’r Gwasanaeth Troseddau Ieuenctid yn gweithio’n agos gyda’r Carchar a Sefydliadau Diogel wrth gynorthwyo pobl ifanc sy’n cael dedfrydau o garchar. Bydd y Gwasanaeth Troseddau Ieuenctid yn ymweld yn rheolaidd â’r bobl ifanc ac yn cynnal cyfarfodydd gyda staff, pobl ifanc a’u teuluoedd i gynllunio rhaglenni gwaith tra eu bod yn y carchar a hefyd cynllunio ar gyfer eu rhyddhau. Mae’n bwysig bod yr holl gynnydd da a wneir yn y carchar yn parhau ar ôl iddynt gael eu rhyddhau, felly byddwn yn gweithio gyda’r person ifanc, ei deulu ac asiantaethau eraill wrth geisio cael pobl ifanc yn ôl i fyd addysg, hyfforddiant neu waith a’u cefnogi i beidio â chyflawni troseddau eraill fel rhan o gynlluniau adsefydlu’r Gwasanaeth Troseddau Ieuenctid.\nCymorth i DeuluoeddMae’r Gwasanaeth Troseddau Ieuenctid yn cynnig amrywiaeth o wasanaethau i rieni, gofalyddion pobl ifanc sy’n ymwneud â’r Gwasanaeth Troseddau Ieuenctid ar draws ei holl wasanaethau. Mae’r Gwasanaeth hefyd yn gweithio gydag asiantaethau partner i sicrhau bod cymorth i deuluoedd ar gael ar draws y ddwy sir gan amrywiaeth o sefydliadau gwahanol er mwyn darparu cymorth parhaus a chynaliadwy.\nOs yw’r Gwasanaeth Troseddau Ieuenctid yn asesu y byddai’r bobl ifanc a’u teuluoedd yn cael budd o raglen rhianta, ond nad yw’r rhieni neu’r gofalyddion yn fodlon cymryd rhan, gall y Gwasanaeth wneud cais i’r llysoedd am Orchymyn Rhianta sy’n gorfodi rhieni/gofalyddion plentyn mewn perygl i gymryd rhan.\nCefnogi dioddefwyr troseddau ieuenctidBydd Gwasanaeth Troseddau Ieuenctid yn ystyried anghenion a phryderon y dioddefwyr wrth iddynt gyfathrebu gyda’r dioddefwyr a darparu gwasanaethau.\nKIDDO’sDigwyddiad amlasiantaethol sy’n helpu i amlygu sut y mae ymddygiad gwrth-gymdeithasol yn effeithio ar y gymuned a chanlyniadau ymddwyn yn y fath fodd.\nCeir a Chanlyniadau Mae pobl ifanc sy’n mynychu’r diwrnod ymwybyddiaeth yn gweld yr effeithiau posibl o ddwyn a gyrru ceir. Dangosir iddynt hefyd yr effaith y mae damweiniau o’r fath yn eu cael ar wasanaethau brys. Mae golygfa damwain car yn cael ei hail-greu sy'n dangos y canlyniadau a allai fod yn farwol o gymryd rhan mewn troseddau cerbydau. Mae dioddefwyr hefyd yn esbonio effaith trosedd o'r fath o'u profiad hwy.\nCynllun Tystysgrif Sgiliau AdeiladuEr mwyn cynorthwyo pobl ifanc 16+ oed i ddod o hyd i waith ystyrlon, mae’r Gwasanaeth Troseddau Ieuenctid yn cefnogi pobl ifanc wrth wneud cais am y cerdyn Cynllun Tystysgrif Sgiliau Adeiladu. Mae’r cerdyn yn brawf bod gan yr unigolion sy’n gweithio ar safleoedd adeiladu yr hyfforddiant a’r cymwysterau angenrheidiol.\nCymryd rhanMae gwirfoddolwyr yn rhan hanfodol o’r Gwasanaeth Troseddau Ieuenctid ac maen nhw’n recriwtio ac yn hyfforddi hyd at 80 o wirfoddolwyr bob blwyddyn ar gyfer amrywiaeth o rolau. Bydd gwirfoddolwyr nid yn unig yn helpu’r Gwasanaeth Troseddau Ieuenctid i gefnogi pobl ifanc, eu teuluoedd a dioddefwyr ymddygiad troseddol ond maen nhw hefyd yn cefnogi gwaith y Gwasanaeth Troseddau Ieuenctid yn eu cymunedau. Ar hyn o bryd, mae’r Gwasanaeth yn recriwtio gwirfoddolwyr i’r meysydd canlynol: Mentora, Aelodau Panel Cymunedol, Oedolion Priodol, Goruchwylwyr Gwneud Iawn, cynrychiolwyr Canolfannau cymunedol a chynadleddau Cyfiawnder Adferol.


Arferion Rhagbrynu Siopwyr | Martech Zone\nMae defnyddwyr heddiw wedi datblygu ymddygiadau unigryw cyn prynu - hyd yn oed wrth siopa'n lleol. Mae'r defnydd o gymwysiadau symudol a'r we symudol cyn prynu all-lein yn cynyddu mewn poblogrwydd. Mae defnyddwyr yn dod o hyd i leoedd i siopa, darllen adolygiadau, chwilio am fargeinion ac ymchwilio i'r cynnyrch. Y newyddion gwych i fanwerthwyr yw bod siopa yn bersonol yn dal yn hanfodol.\nYn bersonol, dwi'n tueddu i ymchwilio ar-lein a phrynu ar-lein ... oni bai fy mod i'n awyddus i gael y cynnyrch yn fy nwylo ar unwaith. Mae'n gas gen i siopa, serch hynny, felly efallai fy mod i ychydig yn wahanol na phobl eraill. Un peth rydw i wedi'i ddarganfod hefyd yw nad yw siopa ar-lein o reidrwydd yn arbed unrhyw arian i mi. Yn aml, dwi'n gweld fy mod i'n talu mwy ar-lein nag all-lein.\nInfograffig o Milo. Mae Milo yn siopa lleol yn hawdd. Mae Milo yn chwilio silffoedd siopau lleol mewn amser real i ddod o hyd i'r prisiau a'r argaeledd gorau ar gyfer y cynhyrchion rydych chi am eu cael - ar hyn o bryd.\nTags: e-fasnacharferionpenderfyniad prynuprynu ymchwilymchwilmanwerthuadwerthwrsiopaarferion siopa\nMai 25, 2012 4 yn: 36 PM\nInfograffeg Nice. Efallai y byddaf yn gallu defnyddio'r rhain.